title: Pyhän kolminaisuuden pylväs

text: Toisessa kerroksessa on lisäksi Jan Sarkanderin patsas, jota ei oltu vielä pylvään rakentamisen aikana kanonisoitu. Sarkander oli pappi, joka kidutettiin kuoliaaksi kolmikymmenvuotisen sodan alkuvaiheessa. Hänen marttyyrikulttinsa oli niin vahva alueella, että työmiehet ottivat riskin, vaikka sen seurauksena he olisivat saattaneet joutua ongelmiin pyhän istuimen kanssa. Sarkander julistettiin autuaaksi 1859 ja pyhimykseksi 2005.


title: Pyhän kolminaisuuden pylväs

text: Pylvään sisässä on pieni kappeli, jossa on useita korkokuvia. Ne esittävät Kainia uhraamassa sadostaan, Abelia uhraamassa lammaslaumansa ensimmäistä poikuetta, Nooan ensimmäistä uhria vedenpaisumuksen jälkeen, Abrahamia uhraamassa Iisakia ja lammasta, sekä Jeesuksen kuolemaa. Viimeisimmän korkokuvan taustalla näkyvät Jerusalemin ja Olomoucin kaupungit.


title: Borbála Fábián

text: Borbála "Bori" Fábián (s. 2. huhtikuuta 1975 Unkari, Budapest) on vuodesta 1996 Helsingissä asunut naismiekkailija. Fábián edustaa HFM:ta. Hän on kalvan vuoden 2005 suomenmestari ja vuoden 2006 suomenmestaruushopeamitalisti. Vuoden 2006 Viron avoimissa mestaruuskilpailuissa Fábián oli toinen. Fábián voitti kultaa Ystadin kansainvälisissä miekkailukilpailuissa ja hänet valittiin vuoden 2006 miekkailijaksi.


title: Hilla Hämäläinen

text: Hilla Hämäläinen (s. 8. joulukuuta 1977) on suomalainen kalpamiekkailija, joka edustaa Ylioppilasmiekkailijoita. Hämäläinen on voittanut kalpamiekkailun Suomen-mestaruuden vuosina 2003, 2009 ja 2010. Ammatiltaan hän on hammaslääkäri.


title: Olli Mahlamäki

text: Olli Mahlamäki (s. 22. heinäkuuta 1982) on suomalainen säilämiekkailija, joka edustaa Tapanilan Erää. Mahlamäki on vuosien 2002, 2004, 2005, 2006, 2007, 2008, 2009, 2010 ja 2015 suomenmestari ja voittanut pohjoismaidenmestaruuden junioreissa vuosina 2000–2002 ja aikuisissa 2009.


title: Samppanjaväri

text: Samppanjavärit ovat hevosten harvinainen värityyppi, jota tunnetaan vain muutamissa pohjoisamerikkalaisissa roduissa (amerikanratsuhevonen, tennesseenwalker, missourinfoxtrotter, quarterhevonen, minihevonen). Esimerkiksi Suomessa samppanjavärisiä hevosia ei toistaiseksi tiettävästi ole ainoatakaan, ja koko Euroopassakin niitä on vain kourallinen, pääasiassa Yhdysvalloista Saksaan tuodun samppanjavärisen arabiristeytysoriin jälkeläisiä. Näille väreille ole toistaiseksi myöskään ole suomenkielisiä nimiä. Edes nimitys "samppanjavärit" ei ole täysin vakiintunut.


title: Samppanjaväri

text: Samppanjavärit sekoitettiin pitkään voikkoväreihin, joita ne osin muistuttavatkin. Ne tunnistettiin omaksi värityypikseen vasta aivan 1900-luvun lopulla.


title: Samppanjaväri

text: Samppanjageeni on yksi neljästä tunnetusta hevosen väriä vaalentavasta geenistä, joista kolme muuta ovat voikkogeeni, hallakkogeeni ja hopeageeni. Muiden haalistajageenien tavoin samppanjageenikin voi esiintyä yhdessä minkä tahansa pohjavärin (ja myös muiden haalistajageenien) kanssa. Samppanjavärisille hevosille on tunnusomaista karvan erikoinen metallikiiltoisuus, mustan värin puuttuminen (se on haalistunut tummanruskeaksi), jouhien haalistuneisuus ja värin vaihtuminen vuodenaikojen mukaan niin, että hevonen saattaa talvisin olla huomattavasti tummempi kuin kesäaikaan. Papurikkotäpläisyys on yleistä.


title: Samppanjaväri

text: Samppanjavärisillä hevosilla on syntyessä hyvin vaalea vaaleanpunainen iho, joka iän myötä muuttuu täplikkääksi mutta pysyy vaaleana. Ihon väri näkyy selvimmin turvalla ja silmien ja sukuelinten ympärillä. Silmät puolestaan ovat varsan syntyessä siniset ja muuttuvat vihertävänharmaiksi, lopulta kellertävänruskeiksi tai vihertäviksi.


title: Samppanjaväri

text: Myös tiikerinkirjavilla hevosilla on täplikäs iho. Voikkoväristen hevosten iho on puolestaan sekin vaaleanpunainen mutta selvästi tummempi kuin samppanjavärisillä yksilöillä. Karvan metallikiiltoisuutta esiintyy myös irrallaan samppanjaväreistä esimerkiksi ahaltekhevosilla.


title: Samppanjaväri

text: Samppanjavärit ovat ratsuhevoskasvatuksen joillakin aloilla melkoinen myyntivaltti, ja väreille on englanniksi annettu hyvin romanttisia nimiä kuten kultaan, meripihkaan ja norsunluuhun viittaavat "gold champagne" (samppanjavärinen rautias), "amber champagne" (samppanjavärinen ruunikko) ja "ivory champagne" (yhtä aikaa voikko- ja samppanjaväriset hevoset).


title: RB-Oulu

text: Raksilan Ballo ry eli RB-Oulu on oululainen kaukalopalloseura, joka syntyi kesällä 2000 entisten liigajoukkueiden, R-Villen ja Bandy-84:n yhdistyttyä.


title: RB-Oulu

text: Kaudella 2000–2001 RB-Oulu kamppaili mestaruudesta, mutta helsinkiläinen Bewe Sport oli loppuotteluissa parempi. Kaudella 2001–2002 RB-Oulu voitti SM-pronssia, kuten myös kausilla 2002–2003 ja 2007-2008. Kaudet 2003–2004 ja 2004–2005 päättyivät tappioihin pronssiotteluissa. Kaudella 2005–2006 RB-Oulu palasi mitalikantaan taisteltuaan mestaruudesta viimeiseen asti, kunnes loppuotteluissa kaksi edellistä mestaruutta nimiinsä saalistanut Porin Kärpät osoittautui vahvemmaksi.


title: Fanninginsaari

text: Fanninginsaari eli Tabuaeran on Kiribatin Linesaariin kuuluva atolli Tyynellä valtamerellä.


title: Fanninginsaari

text: Fanninginsaari sijaitsee 3 130 kilometriä Tarawasta koilliseen , 285 kilometriä Kiritimatista luoteeseen ja 140 kilometriä Terainasta kaakkoon.


title: Fanninginsaari

text: Yhdysvaltalainen kapteeni Edmund Fanning löysi Fanninginsaaren asumattomana 1798. Atolli sai englanninkielisen nimensä löytäjänsä mukaan. Myös atollin kiribatinkielinen nimi Tabuaeran on yleisessä käytössä. Kolmesta pääsaaresta sekä useista pienemmistä saarista ja luodoista koostuvan Tabuaeranin pinta-ala on 33,7 km². Kopra on merkittävä vientituote.


title: Fanninginsaari

text: Fanninginsaaren asukasluku vuonna 2015 oli 2 315, ja atollille on siirtynyt paljon väkeä muun muassa ylikansoitetulta Tarawalta.


title: Nebbiolo

text: Nebbiolo on viinin valmistukseen käytettävä tumma rypälelajike. Se on italialainen alkuperäislajike, jota on sanottu merkittävimmäksi italialaisrypäleeksi.


title: Nebbiolo

text: Italiassa on Nebbiolo-rypälettä viljelty 1300-luvulta lähtien, vaikka ensimmäiset kirjalliset tiedot siitä ovatkin vasta seuraavalta vuosisadalta.


title: Nebbiolo

text: Nebbioloa viljellään ympäri maailmaa kymmenillä eri nimillä. Italian Piemontessa rypäleestä käytetään myös "Spanna"-nimeä. Lombardiassa rypäleen nimi on "Chiavennasca" ja Aostanlaaksossa "Picotener". Nebbiolo-nimen arvellaan periytyvän italian sumua tarkoittavasta "nebbia"-sanasta, koska kypsyessään rypäleen kuori saa ohuen sumumaisen kalvon.


title: Nebbiolo

text: Italiassa rypäleen viljelyalue on Luoteis-Italia, erityisesti Piemonte. Kaikkiaan Nebbioloa viljellään Italiassa 55 neliökilometrin alueella.


title: Nebbiolo

text: Rypälettä käytetään kymmenissä italialaisissa laatuviineissä, useimmiten sekoitettuna muihin rypäleisiin. Pelkästään Nebbioloa sisältäviä laatuluokiteltuja DOC- tai DOCG-punaviinejä ovat Barbaresco, Barolo ja Nebbiolo d’Alba.


title: Nebbiolo

text: Nebbiolo-viinit ovat syvänpunaisia viinejä, joissa on paljon väriaineita, tanniineja ja happoja, jotka vaativat yleensä vähintään 5-8 vuoden kypsytyksen saavuttaakseen parhaat ominaisuutensa. Laadukkaat Barolot ovat kelvollisia vasta yli 10 vuoden ikäisinä ja säilyvät erinomaisina toisetkin kymmenen vuotta.


title: Nebbiolo

text: Nuorissa tanniinisissa nebbiolo-viineissä on kukkien, etenkin ruusun, tuoksua sekä tervamaisia aromeja. Ikääntymisen myötä tuoksu ja maku monipuolistuvat mausteisilla, yrttisillä, hillomaisilla sekä maanläheisillä vivahteilla. Myös hiukan karvasmantelimaisuutta on mukana. Hedelmäiset maut eivät perinteisesti kuuluneet Nebbioloon, mutta rypäleen modernisoinnin ansiosta niitä on tullut mukaan.


title: Nebbiolo

text: Viljeltävyydeltään rypäle on vaativimpia lajikkeita. Se viihtyy valoisissa mutta viileissä ympäristöissä, joissa kuitenkin on riittävän korkeat päivälämpötilat. Se on erittäin altis maaperän ja paikallisen ilmaston vaikutuksille. Yleensä myöhään, vasta lokakuun lopulla, korjattavana rypäleenä se altistuu kosteuden tuomille sairauksille. Myös viinin käymisprosessi on vaativa ja oikullinen sekä lopputulokseltaan epävarma. Näiden vaatimusten takia Nebbiolon viljely ei ole juuri levinnyt kotiseutunsa ulkopuolelle.


title: Nebbiolo

text: Piemonten alueen viinitilat ovat yleensä pieniä, yksityisen omistamia tiloja, joilla viljely- ja korjuumenetelmien automatisointi ei kannata, vaan työ tehdään perinteisin työvoimavaltaisin menetelmin. Kalliiden kasvatusmenetelmien, sadon epävarmuuden ja pitkän kypsytysajan vuoksi Barolo- ja Barbaresco-viinit ovat suhteellisen kalliita – iäkkäät ja laadukkaat Barolot ovat hyvinkin arvokkaita.


title: Donald Pleasence

text: Donald Henry Pleasence (5. lokakuuta 1919 Nottinghamshire, Englanti – 2. helmikuuta 1995 Alpes-Maritimes, Ranska) oli brittiläinen näyttelijä, joka tunnettiin muun muassa "Halloween"-elokuvien tohtori Sam Loomisina.


title: Donald Pleasence

text: Pleasence aloitti näyttelijänuransa teatterissa ja näytteli "Humisevien harjujen" dramatisoinnissa vuonna 1939. Toisen maailmansodan aikana Pleasence palveli Britannian kuninkaallisissa ilmavoimissa. Hänet ammuttiin alas ja hän vietti loppusodan saksalaisessa sotavankileirissä Stalag Luft I:ssä. Vaikka elämä leirissä oli kurjaa, Pleasence perusti sinne vangeista koostuneen teatteriryhmän arjen piristykseksi.


title: Donald Pleasence

text: Pleasencen elokuvaura alkoi sivuroolista komediaelokuvassa "Orders Are Orders" vuonna 1954. Hän oli mukana yli 200 tuotannossa yli 40 vuotta kestäneen uransa aikana. Hänen ensimmäisiä tunnettuja roolejaan olivat Colin Blythe elokuvassa "Suuri pakoretki" (1964) sekä Ernst Stavro Blofeld James Bond -elokuvassa "Elät vain kahdesti" (1967). Hän pääsi myös vierailemaan "Columbo"-televisioelokuvaan "Lohtua viinistä" ("Any Old Port in a Storm") murhaajan rooliin. Hänestä tuli yksi ohjaaja John Carpenterin luottonäyttelijöistä "Halloween – naamioiden yö"- elokuvan jälkeen ja esiintyi hänen ohjaamissaan elokuvissa "Pako New Yorkista" sekä "Pimeyden ruhtinas". Hän näytteli myös Suomessa elokuvan "Puhelin" kuvauksissa. Hän näytteli viimeisen roolinsa elokuvassa "". Pleasence kuoli Ranskassa vuonna 1995 sydämensiirtoleikkauksesta aiheutuneisiin komplikaatioihin.


title: Abemama

text: Abemama on Kiribatin Gilbertsaariin kuuluva atolli Tyynellä valtamerellä.


title: Abemama

text: Kiribati julistettiin Britannian protektoraatiksi Abemamalla 27. toukokuuta 1892. Robert Louis Stevenson asui atollilla jonkin aikaa.


title: Abemama

text: Abemama sijaitsee 25 kilometriä Aranukasta ja 43 kilometriä Kuriasta koilliseen. Sen pinta-ala on noin 28 km². Atollin asukasluku oli 3 262 vuonna 2015.


title: Abemama

text: Abemamalla on muun muassa lentoasema.


title: Ihmiset (Tähtien sota)

text: Ihmiset on yksi George Lucasin Tähtien sota -universumin lajeista.


title: Ihmiset (Tähtien sota)

text: Tähtien sodan Galaksissa on kaksi ns. "päälajia": ihmiset ja avaruusolennot. Ihmisiä on galaksissa ehkä enemmän kuin kaikki eri avaruusolentorodut yhteenlaskettuna. Ihmisten "hallitsija-asemasta" kertoo lukumäärän lisäksi korkea-arvoiset ammatit, kuten usein ihmiseksi valittu Liittokansleri. Kuitenkaan Vanha Tasavalta ei syrjinyt avaruusolentoja, vaikka olisi sen voinut tehdä. Galaktinen Imperiumi taas syrji niitä suorastaan rasistisesti, ja kelpuutti vain ihmisiä, joskin keisari Darth Sidious ihmisenä ei henkilökohtaisesti heitä syrjinyt. Pidettiin suorasanaisena ihmeenä, jos avaruusolento pääsi Imperiumiin, joskin muutama pätevä oli ylennetty kenraaliksi saakka (Thrawn niminen henkilö yleni suuramiraaliksi). Luke Skywalkerin johtama Uusi tasavalta otti avaruusolennot samaan arvoon kuin ihmisetkin.


title: Ihmiset (Tähtien sota)

text: Ihmispäähenkilöt Tähtien sodasta:


title: Christian Bale

text: Christian Charles Philip Bale (s. 30. tammikuuta 1974 Haverfordwest, Pembrokeshire, Wales) on Oscar-palkittu brittiläinen näyttelijä. Hänet tunnetaan muun muassa rooleistaan elokuvissa "Amerikan psyko" sekä Batmanin roolista trilogiassa "Batman Begins", "Yön ritari" ja "Yön ritarin paluu". Hänet palkittiin parhaan miessivuosan Oscarilla roolistaan nyrkkeilyvalmentaja Dick Eklundin roolistaan elokuvassa "Taistelija" vuonna 2010.


title: Christian Bale

text: Vuonna 2013 hän sai Oscar-, Bafta- ja Golden Globe -ehdokkuudet parhaasta miespääosasta elokuvassa "American Hustle".


title: Christian Bale

text: Bale tunnetaan monipuolisena näyttelijänä, joka omaksuu englannin eri murteita, pudottaa ja kasvattaa painoaan tuntuvasti (varsinkin "The Machinistissa", "Batman Beginsissä" ja viimeksi "American Hustlessa") ja ponnistelee samastuakseen rooleihinsa.


title: Christian Bale

text: Ensimmäisen kerran Bale tuli yleiseen tietoisuuteen, kun hän esiintyi 13-vuotiaana Steven Spielbergin elokuvassa "Auringon valtakunta". Hän esitti brittipoikaa, joka joutuu eroon vanhemmistaan ja sitten japanilaiselle internointileirille toisen maailmansodan aikaan. Balen ensimmäinen elokuvarooli oli kuitenkin ollut televisioelokuvassa "Anastasia", jossa hän näytteli Alekseita.


title: Christian Bale

text: "Entertainment Weekly" listasi hänet viime vuosikymmenen kahdeksan merkittävimmän kulttihahmon joukkoon ja kiinnitti huomiota hänen asemaansa internetissä. "Entertainment Weekly" kutsui Balea myös yhdeksi ”viidealan luovimmista ihmisistä”, kun hän oli näytellyt Patrick Batemania "Amerikan psykossa".


title: Christian Bale

text: Vuonna 2010 Bale näytteli Dick Eklundia elokuvassa "Taistelija", josta hänet palkittiin parhaan miessivuosan Oscarilla, Golden Globella ja SAG-palkinnolla.


title: Christian Bale

text: Bale on ollut vuodesta 2000 lähtien naimisissa Sibi Blažićin kanssa. He tapasivat elokuvan "Pikku naisia" (1994) kuvauksissa, joissa Blažić toimi Winona Ryderin assistenttina. Pariskunnalla on maaliskuussa 2005 syntynyt tytär.


title: Aranuka

text: Aranuka on Kiribatin Gilbertsaariin kuuluva atolli Tyynellä valtamerellä. Se sijaitsee aivan päiväntasaajan pohjoispuolella.


title: Aranuka

text: Aranukan pinta-ala on 15,5 km² ja väkiluku oli 1 125 vuonna 2015. Se sijaitsee 9 kilometriä Kurialta kaakkoon ja 25 kilometriä Abemamasta lounaaseen. Kolmionmuotoinen atolli koostuu Buarikin ja Takaeangin saarista.


title: Aranuka

text:
Ensimmäinen Aranukan todistettavasti löytänyt oli kapteeni John Marshall vuonna 1788.
Aranukalla on lentoasema.


title: Suvarnabhumin kansainvälinen lentoasema

text: Suvarnabhumin lentoasema (New Bangkok International Airport , , lausutaan "suvannaphuum") on Bangkokin uusi kansainvälinen lentoasema. Se sijaitsee Racha Thewassa Bang Phlin alueella Samut Prakanin provinssissa noin 25 kilometriä Bangkokista kaakkoon. Lentoasema avattiin vuosia viivästyneenä aluksi rajoitetuin palveluin 15. syyskuuta 2006. Lentoasema käytti väliaikaisesti IATA-lentoasemakoodia NBK, mutta peri Don Muangin kansainväliseltä lentoasemalta BKK-koodin.


title: Suvarnabhumin kansainvälinen lentoasema

text: Suvarnabhumin lentoasemasta tuli Bangkokin ensisijainen lentoasema kaikille kaupallisille kansainvälisille lentoyhtiöille, sekä kotimaan lentoliikenteelle, kun se otettiin virallisesti käyttöön 28. syyskuuta 2006, joidenkin arvioiden mukaan keskeneräisenä. Vanha kenttä toimii nykyään kotimaan ja lähialueen kenttänä samalla. Bangkokin kansainvälinen lentoasema on Thai Airways Internationalin tukikohta.


title: Suvarnabhumin kansainvälinen lentoasema

text: Nimi "Suvarnabhumi" on Thaimaan kuninkaan Bhumibol Adulyadejin keksimä, ja se tarkoittaa "kultaista maata".


title: Suvarnabhumin kansainvälinen lentoasema

text: Ensimmäiset suunnitelmat Bangkokin toiseksi kansainväliseksi kentäksi tehtiin jo 1960-luvun alussa. Vuonna 1973 valtio osti 3100 hehtaarin maa-alan Bangkokin itäpuolelta Samut Prakanista paikasta, jota silloin nimitettiin Nong Ngu Haoksi ( 'kobrakäärmeen rämeikkö'). Hanke keskeytyi miltei saman tien, kun Thanom Kittikachornin sotilashallitus kaatui opiskelijamielenosoituksissa samana vuonna.


title: Suvarnabhumin kansainvälinen lentoasema

text: 1990-luvun alussa vanha Don Muangin lentoasema oli käymässä vanhanaikaiseksi suurista investoinneista huolimatta, ja oli uhkana, että Singaporen, Kuala Lumpurin tai Hongkongin kentät kehittyisivät Aasian lentoliikenteen solmukohdiksi sen asemesta, joten Anan Panyarachunin hallitus teki päätöksen uuden kentän rakentamisen jatkamisesta huhtikuussa 1991. Kentälle valittu paikka osoittautui soisena ja savisena maaperältään heikoksi suurille matkustajakoneille, ja paikalla asui tuhansia laittomia maanvaltaajia, jotka piti ensin siirtää muualle. Vuonna 1994 hallitus julisti uudesta kentästä suuren kansainvälisen arkkitehtikilpailun, jonka voitti chicagolaisen Murphy/Jahn Architects -toimiston ultramoderni lasinen ja betoninen terminaali. Voittanutta suunnitelmaa kritisoitiin heti alussa "thaimaalaisuuden puutteesta" ja siitä, että se ei ottanut huomioon trooppisia olosuhteita. Paikallisten arkkitehtien ryhmä pelkäsi rakennuksen ilmastoinnin valtavia kustannuksia, ja he ehdottivat, että terminaalin ylle tehtäisiin valtava auringon paisteelta suojaava säleikkö.


title: Suvarnabhumin kansainvälinen lentoasema

text: Rakennushanke eteni vielä 1996, kun Banharn Silpa-Archan hallitus tuli valtaan. Helmikuussa 1996 perustettiin valtionyhtiö "New Bangkok International Airport Co.", joka toimi liikenneministeriön alaisuudessa, johtamaan kentän rakentamista, mutta seuraava kenraali Chavalit Yongchaiyudhin hallitus keskeytti työt, koska pääministeri Chavalit halusi kentän siirrettäväksi toiseen paikkaan. Poliittiset tuulet heiluttivat projektia koko 1990-luvun loppuajan, kunnes Demokraattisen puolueen Chuan Leekpain tultua pääministeriksi hankkeelle saatiin jälleen tukea. Aivan viimeiseen asti kiisteltiin budjetista ja varainkäytöstä. Kaikki alkuperäiset kilpailuehdotukset ylittivät hankkeelle asetetun budjetin, jota pyrittiin pienentämään käyttämällä enemmän paikallista rakennusmateriaalia.


title: Suvarnabhumin kansainvälinen lentoasema

text: Kuningas Bhumibol Adulyadej muurasi uuden lentoaseman peruskiven 19. tammikuuta 2002. Leekpain seuraaja pääministerinä Thaksin Shinawatra kiirehti kentän valmistumista asettaen takarajoiksi ensin vuoden 2005, sitten 2006 heinäkuun, jotka kerta toisensa jälkeen ylittyivät aiempien lupausten lailla.


title: Suvarnabhumin kansainvälinen lentoasema

text: Väärinkäytökset, korruptio ja poliittinen kiistely ovat leimanneet hanketta koko sen historian ajan. Jotkut käyttivät sisäpiiritietojaan hyväksi ostaessaan maata tulevan lentoaseman liepeiltä huimien voittojen toivossa. Thaksinin hallinto joutui vastaamaan syytteisiin epäselvyyksistä asematerminaalin huippuajanmukaisten läpivalaisulaitteiden hankinnassa.


title: Suvarnabhumin kansainvälinen lentoasema

text: Neljän vuosikymmenen viiveen jälkeen kenttä lopultakin saatiin siihen kuntoon, että se voitiin avata virallisesti 28. syyskuuta 2006. Thaksin ei saanut kuitenkaan mahdollisuutta ottaa kunniaa uuden kentän valmistumisesta, sillä hänet syrjäytettiin sotilasvallankaappauksessa 19. syyskuuta 2006.


title: Suvarnabhumin kansainvälinen lentoasema

text: Uuden kentän avaus sujui ilman virallisia juhlallisuuksia rauhallisesti, mutta ei aivan ongelmitta, sillä tietokoneiden kanssa ja matkatavaroiden luovutuksessa oli häiriöitä joidenkin matkustajien joutuessa odottamaan jopa neljä tuntia tavaroitaan liukuhihnalla. Myös takseista oli pulaa ja jonot kasvoivat pitkiksi.


title: Suvarnabhumin kansainvälinen lentoasema

text: Joulukuussa 2006 ilmoitettiin, että uuden lentoaseman käynnistysvaikeuksien vuoksi vanha Don Muangin lentoasema saatetaan avata jälleen kotimaan lentoliikenteelle ja halpalentoyhtiöille, jotka ovat valittaneet myös kohonneita lentokenttämaksuja. Myöhemmin helmikuussa 2007 pääministeri Surayud Chulanont ilmoitti aikovansa avata Don Muangin kansainväliselle liikenteelle pysyvästi, jonka jälkeen Bangkokissa olisi kaksi kansainvälistä lentoasemaa. Päätös synnytti voimakasta kritiikkiä, koska kahden lentoaseman pelätään aiheuttavan epätietoisuutta matkustajien keskuudessa, sekä entistä pahempia liikenneruuhkia kaupungissa, sillä Don Muangin ja Suvarnabhumin välillä ei ole toimivaa raitio- tai pikatiejärjestelmää.


title: Suvarnabhumin kansainvälinen lentoasema

text: Tammikuussa 2007 Suvarnabhumin lentoaseman kiito- ja rullausteiltä sekä terminaalirakennuksesta myönnettiin löytyneen useita halkeamia, jotka saattavat vaikuttaa lentoturvallisuuteen. Uusi lentoasema saatetaan joutua sulkemaan väliaikaisesti korjaustöiden ajaksi, jolloin kansainvälinen lentoliikenne ohjattaisiin takaisin vanhalle Don Muangin lentoasemalle.


title: Suvarnabhumin kansainvälinen lentoasema

text: Helmikuussa 2007 hallituksen pystyttämä työryhmä, jota johti Airports of Thailandin (AOT:n) toimitusjohtaja Tortrakul Yomnak, suoritti lentoasemalla tutkimuksen, jonka perusteella havaittiin, että rullausteiden halkeaminen ja painumat johtuvat veden tunkeutumisesta päällysteen alla olevan hiekkakerroksen ja savikerroksen väliin, johon ovat myötävaikuttaneet päällysteen huonolaatuisuus ja kiire avata kenttä määräaikaan mennessä. Työryhmä antoi loppulausuntonsa 14. helmikuuta 2007, jonka mukaan korjaustyöt voidaan tehdä rajoittamalla matkustajaliikennettä ja sulkematta kenttää.


title: Suvarnabhumin kansainvälinen lentoasema

text: Thaimaan pääministeri Surayud Chulanont myötäili 16. helmikuuta 2007 työryhmän suositusta lausunnossaan, jonka mukaan asema pysyy auki korjauksen aikana, mutta osa kotimaan lennoista ilman ulkomaan syöttöliikennettä siirretään vanhalle Don Muangin asemalle, jonka aukaiseminen olisi mahdollista kolmessa viikossa. On mahdollista, että Don Muangin avaaminen saattaa kariutua, sillä useimmat kansainväliset lentoyhtiöt ja Thai Airways kieltäytyvät muuttamasta vanhalle kentälle vedoten suuriin kustannuksiin.


title: Suvarnabhumin kansainvälinen lentoasema

text: Suvarnabhumin lentoasema menetti Kansainvälisen siviili-ilmailujärjestön (ICAO) turvallisuusluokituksen 27. tammikuuta 2007, josta alkaen se on toiminut paikallisella turvallisuussertifikaatilla.


title: Suvarnabhumin kansainvälinen lentoasema

text: Suvarnabhumin lentoaseman matkustajaterminaali on rakennettu pääosin teräksestä, lasista ja betonista. Terminaalin pituus on 444 m, leveys 111 m, korkeus 42,85 m ja pinta-ala 563 000 m². Projekti aloitettiin vuonna 1996. Rakennustyöt suoritettiin neljässä vuodessa (2002–2006). Tosin asema ei avautuessaan ollut vielä täysin valmis. Lentokentän rakentamisen arvioitu kokonaisbudjetti oli 155 miljardia THB (4,4 miljardia Yhdysvaltain dollaria). Kentän lennonjohtotornia väitetään maailman korkeimmaksi (132 m).


title: Suvarnabhumin kansainvälinen lentoasema

text: Suvarnabhumissa on kaksi rinnakkaista kiitotietä, joiden leveys on 60 metriä ja pituudet 4 000 ja 3 700 metriä, sekä kaksi rinnakkaista rullaustietä, mikä mahdollistaa samanaikaiset lentoonlähdöt ja laskut. Kentällä on 120 porttia, joista viiteen voi pysäköidä Airbus A380 -koneen.


title: Suvarnabhumin kansainvälinen lentoasema

text: On arvioitu, että lentoasema pystyy käsittelemään 76 lentoa tunnissa ja 30 miljoonaa matkustajaa vuositasolla, jossa olisi vielä kasvunvaraa 45 miljoonaan matkustajaan lähitulevaisuudessa. Alkuvaiheen rahtikapasiteetti on kolme miljoonaa tonnia. Jotkut lähteet tosin varoittelevat jo nyt kentän käymisestä ahtaaksi muutamassa vuodessa.


title: Suvarnabhumin kansainvälinen lentoasema

text: Tulevaisuudessa asemaa aiotaan vielä laajentaa kahdella uudella kiitotiellä, yhdellä lisäterminaalilla ja kahdella satelliittirakennuksella, joiden kokonaiskapasiteetti arvioidaan sadaksi miljoonaksi matkustajaksi vuodessa, sekä 6,4 miljoonaa tonnia rahtia. Lentoaseman toisen vaiheen laajennustyöt on suunniteltu aloitettaviksi 3–5 vuoden kuluttua ensimmäisen vaiheen päättymisestä.


title: Suvarnabhumin kansainvälinen lentoasema

text: Lentoasemalla on 600-huoneinen lentokenttähotelli "Novotel Airport Hotel", jonka omistaa "Accor Group". Alueella on kaksi viisikerroksista pysäköintirakennusta, joihin mahtuu 5 000 henkilöautoa. Lisäksi on matkailukeskus, josta lähtevät bussit Bangkokiin ja muualle.


title: Suvarnabhumin kansainvälinen lentoasema

text: AOT (Airports of Thailand) on ilmoittanut rakentavansa Suvarnabhumiin erillisen halpalentoyhtiöterminaalin (LCC-terminaali – Low Cost Carrier) 600 miljoonalla bahtilla, joka valmistuisi 16 kuukauden sisällä hankkeen hyväksymisestä. Thai Airwaysin tytäryhtiö Nok Air ja kaksi muuta paikallista halpalentoyhtiötä ovat hankkeen takana.


title: Suvarnabhumin kansainvälinen lentoasema

text: Uutta kenttää hallinnoiva AOT (Airports of Thailand) ilmoitti heti Suvarnabhumin aloittaessa toimintansa uusista korotetuista kenttä- ja matkustajapalvelumaksuista.


title: Suvarnabhumin kansainvälinen lentoasema

text: Ulkomaan lennolle lähtevältä matkustajalta perittävä lentokenttävero (virallisesti "Passenger Service Charge") nousi 1. helmikuuta 2007 aiemmasta 500 bahtista 700 bahtiin ja kotimaan lennoilta perittävä 50:stä 100:n bahtiin. Samalla palvelumaksun periminen siirtyi lipun oston yhteyteen, eikä sitä enää tarvitse maksaa lentoasemalla maasta poistuttaessa erikseen.


title: Suvarnabhumin kansainvälinen lentoasema

text: Lentoyhtiöiltä perittävät kenttämaksut nousevat puolen vuoden siirtymäjakson jälkeen 15 % alkaen 1. huhtikuuta 2007. Uusia korotettuja maksuja perustellaan parantuneilla palveluilla.


title: Suvarnabhumin kansainvälinen lentoasema

text: Suvarnabhumi Airport Link -yhdysrautatie otettiin käyttöön 23. elokuuta 2010. Suora yhteys kentälle Makkasanin rautatieasemalta kestää noin 15 minuuttia ja seisakkeilla pysähtyvä vuoro noin 30 minuuttia. Rautatieltä on yhteys BTS:n Sukhumvit-linjaan Phaya Tain asemalla ja Bangkokin metron (MRT) siniseen linjaan Phetchaburin asemalla. Thaimaan valtionrautatiet (SRT, ) aloitti rautatien rakentaminen aloitettiin kesäkuussa 2004 ja sen oli alun perin määrä valmistua vuoden 2009 alkupuolella. Projekti myöhästyi useista syistä (muun muassa tulva rakennustyömaalla ja maanomistusongelmat).


title: Suvarnabhumin kansainvälinen lentoasema

text: Marraskuussa 2008 Peoples's Alliance for Democracy (PAD) sulki "operaatio Hiroshimassa" sisäänmenoväylät lentoasemalle ja otti matkustajaterminaalin haltuunsa. Keltapaitaiset PAD:n mielenosoittajat vaativat Somchai Wongsawatin hallituksen eroa. Lentoliikenne seisahtui kokonaan kahdeksaksi päiväksi 25. marraskuuta–3. joulukuuta ja tuhansittain lentomatkustajia jäi saarroksiin Thaimaahan. Suvarnabhumi avattiin jälleen 5. joulukuuta, kun Thaimaan perustuslaillinen tuomioistuin oli hajottanut hallituksen.


title: Suvarnabhumin kansainvälinen lentoasema

text: Lokakuussa 2018 Thai Airways -yhtiön Boeing 747 kone ajautui ulos kiitotieltä. Kukaan ei loukkaantunut turmassa.


title: Harry Potter ja salaisuuksien kammio (videopeli)

text: Harry Potter ja salaisuuksien kammio () on Electronic Artsin julkaisema toimintaseikkailupeli, joka perustuu samannimiseen kirjaan ja elokuvaan. Peli julkaistiin marraskuussa 2002 usealle alustalle.


text: Pelin idea on yksinkertainen. Pelaaja ohjaa Harrya ja tutkii Tylypahkan linnaa ja sen tiluksia. Pelin aikana pelaaja kohtaa tapahtumia, jotka liittyvät kirjasarjan toiseen julkaisuun.


text: Näiden tapahtumien välillä pelaaja käy eri tunneilla, joilla opetellaan esimerkiksi luudalla lentämistä ja uusia loitsuja olentojen kukistamiseen. Jokaiseen uuteen loitsuun liittyy haaste, jonka pelaajan on suoritettava tietyssä ajassa, jotta hän läpäisisi kyseisen tunnin. Pelin loppupuolella pelaaja kohtaa haasteita, joissa ei ole aikarajoitusta ja jotka eivät liity uusien loitsujen opiskeluun. Nämä haasteet perustuvat kirjan tapahtumiin: esimerkiksi Kiellettyyn metsään meneminen ja Monijuomaliemen valmistamiseen tarvittavien ainesten hankkiminen.


text: Pelin Game Boy Color -versiossa, tietyn loitsun käyttäminen vaatii tarpeeksi korkeaa tasoa. "Duo"-ominaisuuden käyttämiseksi pelaajan on käytettävä loitsua 25 kertaa. "Tria"-ominaisuuden käyttämiseen vaaditaan 50 käyttökertaa kyseiseltä loitsulta.


text: Harry Potter ei malta odottaa paluuta Tylypahkaan kamalan kesän jälkeen Dursleyiden luona, jotka lukitsivat hänet huoneeseensa pitkäksi aikaa, jottei hän pääsisi enää Tylypahkaan. Harryn yllätyksekseen hän saa viestin, jossa hänen kerrotaan joutuvan vaikeuksiin jos hän palaa Tylypahkaan, jonka jälkeen Ron, Fred ja George tulevat lentävällä autolla pelastamaan Harryn.


text: Jonkin ajan oltuaan Weasleyiden luona Kotikolossa, Harry menee Viistokujalle ostamaan koulutavaransa. Siellä Harry tapaa Gilderoy Lockhartin, kuuluisan velhon ja hän vaatii yhteiskuvaa itsestään ja Harrysta. Harry tapaa myös Draco Malfoyn, arkkivihollisensa, joka tekee kiusaa hänestä ettei Harry pääse edes kirjakauppaan joutumatta etusivun uutiseen. Malfoyn isä Lucius antaa Ginnylle pienen kirjan, kertoen että "se on vähintä, mitä hän voi tehdä köyhien ja hätää kärsivien puolesta". Harryn ja Ronin tultuaan kirjakaupasta he huomaavat myöhästyneensä Tylypahkan pikajunasta. He aikovat päästä lentävällä autolla Tylypahkaan, mutta törmäävät Tylypahkan liepeillä sijaitsevaan Tällipajuun. He selviävät ehjin nahoin, mutta yhtäkkiä auto lentää karkuun. Vaikka heitä torutaankin tekemisistään, he ovat iloisia ollakseen taas Tylypahkassa.


text: Kun uusi lukukausi alkaa, vakava ennuste näyttää käyvän toteen. Outoja ja kamalia asioita tapahtuu. Harry myös kuulee ääniä seinien läpi. Eräänä yönä Harry löytää Melkein päättömän Nickin ja Norriskan kangistettuna, verellä seinään kirjoitetuin kirjaimin "SALAISUUKSIEN KAMMIO ON AVATTU. VAROKAA, PERILLISEN VIHOLLISET."


text: Opettajilta pyytämisen jälkeen he vihdoin kertovat oppilaille tarinan Salaisuuksien kammiosta. Tylypahkan perustajia olivat Godric Rohkelikko ja Helga Puuskupuh, Salazar Luihuinen ja Rowena Korpinkynsi. Godric, Helga ja Rowena kaikki sallivat jästisyntyisten mennä Tylypahkaan, mutta Luihuinen kieltäytyi ja myöhemmin lähti, mutta ennen lähtöä hän rakensi kammion, jota kutsutaan "Salaisuuksien kammioksi", jossa asuu valtava hirviö, ja että vain "Luihuisen perillinen" voisi avata sen.


text: Harry, Ron ja Hermione liittyvät kaksintaistelukerhoon. Kun Harry taistelee Malfoyta vastaan, Malfoy loihtii käärmeen joka hyökkää oppilaiden kimppuun, mutta yhtäkkiä Harry sanoo yhdistelmän sihinöitä (vaikkakin hän oikeasti sanoi "Jätä heidät rauhaan"), ja käärmee lähtee. Hermione kertoo Harrylle, että hän oli tietämättään puhunut Kärmeskieltä, käärmeiden kieltä, ja Salazar Luihuinen oli kuuluisa puhumaan käärmeille, mikä sai muut luulemaan Harryn olevan hänen perillisensä.


text: Vielä verellä kirjoitetut sanat mielessään, Harry miettii olisiko Malfoy Luihuisen perillinen, jonka johdosta Hermione valmistaa Monijuomalientä muuntaakseen Harryn Goyleksi. Kun tämä on tehty, Harry hiipii Luihuisten oleskeluhuoneeseen. Harry kysyy Malfoylta, ja vaikkei Malfoy olekaan perillinen, hän paljastaa, että 50 vuotta sitten kammio avattiin ja jästisyntyinen tyttö kuoli. Nyt hän toivoo henkilökohtaisesti että kammio avataan taas ja Hermione kuolisi.


text: Sittemmin Harry löytää mustan kirjan, joka osoittautuu Tom Lomen Valedro -nimisen pojan päiväkirjaksi. Päiväkirja vie Harryn 50 vuoden taakse Tom Valedron muistoon. Siellä Harry näkee Tomin uhkaavan Hagridia ja moittivan Hagridin lemmikkiä Hämäkäkiä, ja Tom väittää Hagridin avanneen Salaisuuksien kammion ja Hagrid erotetaan. Tämän jälkeen Ronin ja Hermionen keskustellessa Harry huomaa, että päiväkirja on varastettu. Harry päättää mennä linnan tiluksilla sijaitsevalle Hagridin mökille puhumaan Hagridin kanssa. Harry näkee Lucius Malfoyn pidättävän Hagridin ja kertovan Dumbledorelle, että koulun johtokunta on sitä mieltä, että hänen on aika "astua syrjään". Hän seuraa Luciusta ja Hagridia metsään ja löytää Hämäkäkin, nyt jättikokoisena ja kuolettavana. Hämäkäk kertoo, että häntä on luultu hirviöksi joka vahingoittaa oppilaita, mutta se hirviö on ollut paljon suurempi ja pelottavampi olento, joka on tappanut sen tytön, joka löytyi vessasta kammion avaamisen jälkeen. Tämän jälkeen Hämäkäk yrittää tappaa ja syödä Harryn, mutta Ron tulee pelastamaan Harryn.


text: Kouluun palaamisen jälkeen Harry ja Ron saavat tietää, että Hermione on kangistettu, ja hänen kädestään löytyy paperilappu, jossa kerrotaan basiliskiksi kutstutusta olennosta. Partaveitsenterävillä hampaillaan ja kuolettavalla katseellaan se on hirviöiden kuningas. Harry saa selville että Hermione on kangistettu basiliskin näkemisestä peilin kautta, ja että Norriska oli nähnyt basiliskin kuvajaisen vesilätäköstä, ja Nick oli kangistettu vain koska hän oli jo kuollut. Harry tajuaa, että se tyttö jonka Hämäkäk kertoi kuolleen oli Murjottava Myrtti, kummitus joka kummittelee vanhassa tyttöjen vessassa. Sen jälkeen kuulutetaan, että hirviö on vienyt Ginnyn kammioon. Kaikkia oppilaita pyydetään palaamaan tupiinsa turvallisuuden vuoksi. Gilderoy Lockhartille annetaan tehtävä hakea Ginny takaisin, vaikka Harry ja Ron saavat tietää ettei hän oikeasti tiedä niin paljoa, ja että hän todellisuudessa vei muiden velhojen kunnian.


text: Kun kammion sisäänkäynniksi selviää Murjottavan Myrtin vessa, he menevät sinne Lockhartin kanssa, ja Harry avaa kammion puhumalla kärmeskielellä. He matkustavat putkea pitkin maileja koulun alle, Lockhart ottaa Ronin rikkoutuneen sauvan ja yrittää tyhjentää Harryn ja Ronin muistinsa, mutta kirous osuukiin häneen itseensä niin kovaa, että katto sortuu hänen ja Ronin päälle. Vaikka he ovatkin turvassa, he eivät pääse ulos, joten Harry jatkaa matkaansa yksin. Kammion löytymisen jälkeen Harry löytää Ginnyn makaavan tajuttomana lattialla, päiväkirja vierellään. Tom Valedro ilmestyy yhtäkkiä päiväkirjasta kummituksena ja kertoo hänen säilyttäneen 16-vuotiaan itsensä päiväkirjassa, ja muistinsa ruokkimisen jälkeen, hänestä tuli tarpeeksi vahva saadakseen sielunsa takaisin. Sitten hän kutsuu basiliskia ja sitten Dumbledoren lemmikkilintu Fawkes ilmestyy paikalle ja hyökkää basiliskin kimppuun. Harry kukistaa basiliskin Rohkelikon miekalla, jonka hän löytää lattialta, ja iskee basiliskin myrkkyhampaan päiväkirjaan tuhoten Tomin sielun. Ginny herää ja pahoittelee tekemisiään, kertoen Tomin käskevän häntä kirjoittamaan seinälle sanat verellä. Hän myös kertoo vieneensä päiväkirjan.


text: Dumbledore pääsee takaisin Tylypahkaan entiselle paikalleen, kun koulun johtokunta päättää asettua Luciusta vastaan, joka myös saa potkut. Lopuksi tupapisteiden lasku alkaa. Malfoy haukkuu Harrya väittäen että Rohkelikko ei vie pokaalia tänä vuonna, kuin edellisenä vuonna. Mutta kovin heidän yllätyksekseen Luihuinen päätyy toiselle sijalle ja Rohkelikko voittaa! Rohkelikot juhlistavat voittoaan onnekkaina.


title: Beru

text: Beru on eteläisiin Gilbertsaariin kuuluva atolli Kiribatilla, Tyynellä valtamerellä.


title: Beru

text: Berun pinta-ala on 17,7 km². Se on 15 kilometriä pitkä ja enimmillään 4,75 kilometriä leveä. Atolli sijaitsee 96 kilometrin päässä Tabiteueasta ja 426 kilometrin päässä Tarawasta. Atollin asukasluku oli 2 051 vuonna 2015.


title: Beru

text: Berun asukkaista suurin osa on protestantteja, ja toiseksi suurimman uskonnollisen ryhmän muodostavat katolilaiset. Vuoden 1990 väestönlaskennan aikaan atollilla asui kiribatilaisten lisäksi neljä tuvalulaista, viisi eurooppalaista ja kolme muiden maiden kansalaista. Berulla on Kiribatin parlamentissa kaksi edustajaa.


title: Beru

text: Berua pommitettiin toisessa maailmansodassa 1942.


title: Beru

text: Vuoden 1990 väestönlaskennan aikaan Berulla oli yhdeksän kylää:


title: Harry Potter ja viisasten kivi (videopeli)

text: Harry Potter ja viisasten kivi ("Harry Potter and the Philosopher’s Stone") on Electronic Artsin julkaisema toimintaseikkailupeli, joka perustuu samannimiseen kirjaan ja elokuvaan. Peli julkaistiin vuonna 2001 usealle alustalle.


text: Pelissä ohjataan Harry Potteria. Päärooleissa ovat myös Harryn parhaimmat ystävät Ron Weasley ja Hermione Granger. Pelissä muun muassa opiskellaan taikoja ja ratkotaan arvoituksia Tylypahkan noitien ja velhojen koulussa. Peliin kuuluu myös huispauksen kaltaisia minipelejä.


title: Gunnm

text: Gunnm () on Yukito Kishiron vuonna 1991 aloittama yhdeksänosainen mangasarja, joka julkaistiin alun perin Shueishan kustantamassa Business Jump -antologialehdessä. Sen englanninkielinen käännös on nimeltään Battle Angel Alita. 19 osainen Battle Angel Alita: Last Order jatkaa tarinaa korvaten alkuperäisen lopetuksen ja 2015 alkoi Battle Angel Alita: Mars Chronicle.


title: Gunnm

text: Sarja sijoittuu synkkään tulevaisuuteen. Sarjan päähenkilö on muistinsa menettänyt kyborgityttö "Gally". Gally hallitsee voimakkaan "Panzer Kunst" -taistelutyylin, jota hän joutuu käyttämään taistellessaan erinäisiä vastustajiaan vastaan.


title: Gunnm

text: Kustantamo Punainen Jättiläinen on suomentanut koko sarjan suoraan japanista. Ensimmäinen osa "Ruostunut enkeli" ilmestyi marraskuussa 2006.


title: Gunnm

text: Sarjan kahden ensimmäisen kirjan pohjalta tehtiin vuonna 1993 kaksiosainen OVA.


title: Gunnm

text: James Cameron tuottaa mangaan pohjautuvan elokuvan "", joka tulee keskittymään sen neljään ensimmäiseen osaan. Elokuvan ohjaa Robert Rodriguez ja ensi-ilta on viivästysten jälkeen 14. helmikuuta 2019. Sen pääosaa esittää Rosa Salazar.


title: Harry Potter ja Azkabanin vanki (videopeli)

text: Harry Potter ja Azkabanin vanki () on Electronic Artsin julkaisema toimintaseikkailupeli, joka perustuu samannimiseen kirjaan ja elokuvaan. Peli julkaistiin vuonna 2004 usealle alustalle.


text: Peli on tekstitetty ruotsiksi, norjaksi, tanskaksi, englanniksi ja ranskaksi.


text: Pelaajalla on mahdollisuus valita pelattavaksi hahmoksi Harry Potter, Ron Weasley tai Hermione Granger. Kullakin on erilaisia taikoja, joita he osaavat tehdä. Eri tehtävissä tulee suorittaa tehtäviä tietyillä hahmoilla.


title: Harry Potter ja liekehtivä pikari (videopeli)

text: Harry Potter ja liekehtivä pikari on EA UK:n kehittämä ja Electronic Artsin julkaisema toimintaseikkailupeli, joka perustuu J. K. Rowlingin samannimiseen kirjaan ja elokuvaan. Peli julkaistiin marraskuussa 2005 Microsoft Windowsille, PlayStation 2:lle, Xboxille, Nintendo GameCubelle, Nintendo DS:lle, Game Boy Advancelle ja PlayStation Portablelle.


text: Peli ei menestynyt kovin hyvin mediassa: esimerkiksi Pelit-lehti antoi sille vain 70 pistettä.


title: Harry Potter ja Huispauksen MM-kisat

text:
Harry Potter ja Huispauksen MM-kisat () on Magic Pocketsin kehittämä ja Electronic Artsin julkaisema
urheilu-/toimintapeli, jossa pelataan Harry Potterista tuttua huispausta tarkoituksena voittaa huispauksen maailmanmestaruus. Peli julkaistiin loka–marraskuussa 2003 Microsoft Windowsille, PlayStation 2:lle, Xboxille, Nintendo GameCubelle ja Game Boy Advancelle.


title: Harry Potter ja Huispauksen MM-kisat

text: Pelin alussa pelaaja saa valittavakseen yhden Tylypahkan joukkueista. Harjoitusten avulla pelin ominaisuuksia opetetaan yksi kerrallaan. Voitettuaan muita tupia vastaan pelatut huispausottelut, pääsee pelaaja osallistumaan maailmanmestaruuskisoihin (World Cup). Pelin aikana saa erilaisia velhokortteja, joita voi tarvita esimerkiksi parempien luutien avaamiseen. Pelin edetessä saa erikoisominaisuuksia, esimerkiksi mahdollisuuden iskeä toisen joukkueen pelaajaa ryhmyllä tai taidon käyttää combo–syöttöjä.


title: Harry Potter ja Huispauksen MM-kisat

text: Pelissä ovat käytössä seuraavien maiden joukkueet: Englanti, Yhdysvallat, Saksa, Espanja, Japani, Ranska, Pohjoismaat (joukkueessa on yksi pelaaja jokaisesta pohjoismaasta), Australia ja Bulgaria, jolla pääsee pelaamaan vasta kerättyään 65 velhokorttia. Kaikilla joukkueilla on omat tiimiyhteistyöliikkeensä, jolla joukkue tekee kerralla 1–3 näyttävää maalia.


title: Harry Potter ja Feeniksin kilta (videopeli)

text:
Harry Potter ja Feeniksin kilta on EA Bright Lightin kehittämä ja Electronic Artsin julkaisema
toimintaseikkailupeli, joka perustuu J. K. Rowlingin "Harry Potter ja Feeniksin kilta" -kirjasta tehtyyn elokuvaan, joka on Harry Potter -sarjan viides osa. Peli julkaistiin usealle alustalle kesäkuussa 2007.


text: Pelissä on yli 70 paikkaa, 60 tehtävää, 90 erilaista hahmoa ja 13 000 lausetta. Peli on kehitetty yhdeksälle pelialustalle ja käännetty 23 kielelle. Microsoft Windows, PlayStation 2 Xbox 360 -versiot ovat pelattavissa suomenkielisenä. Pelissä on mahdollista pelata Harry Potterin lisäksi esimerkiksi Albus Dumbledorella ja Sirius Mustalla. Pelisarjan aikaisemmista osista poiketen loitsut tehdään oikealla analogisella sauvalla, Wii Remotella tai Nintendo DS:n Stylus-kynällä.


text: Pelin teemana on tutkia Tylypahkaa ja seurata tarinaa. Peli palaa avoimeen tyyliin niin kuin kolme ensimmäistä pelisarjan osaa, eikä ole "Liekehtivän pikarin" tapaan toimintasuuntautunut. Tylypahkassa yhdistyvät elokuvan piirustukset, J.K. Rowlingin piirustukset ja kirjojen kuvauksia luoden tunnettuja paikkoja, kuten taikaministeriö, Kamananaukio 12 ja Pikku Whinging. Tylypahka on täysin tutkittavissa suurimman osan ajasta, ja siellä on ”löytöpisteitä”, jotka tarjoavat palkintoja pelaajalle. Lisäksi on taisteluita ryhmien välillä.


title: Marakei

text: Marakei on Kiribatin Gilbertsaariin kuuluva atolli Tyynellä valtamerellä.


title: Marakei

text: Marakein pinta-ala on noin 14 km² ja väkiluku 2 799. Se sijaitsee 26 kilometriä Abaiangista koilliseen. Atollin löytämisvuonna pidetään usein vuotta 1587.


title: Marakei

text: Marakeilla on muun muassa lentoasema.


title: Al Kooper

text: Al Kooper (oik. Alan Peter Kuperschmidt, s. 5. helmikuuta 1944 New York) on yhdysvaltalainen lauluntekijä, kosketinsoittaja ja tuottaja, joka on työskennellyt useiden erittäin tunnettujen rocktähtien kanssa.


title: Al Kooper

text: Parhaiten Al Kooper muistetaan kosketinsoittajan ominaisuudessa tapahtuneesta osallistumisestaan Bob Dylanin albumin "Highway 61 Revisited" (1965) ja Jimi Hendrixin "Electric Ladylandin" (1968) äänityksiin. Lisäksi Kooper teki vuonna 1968 albumin "Super Session" yhdessä tunnettujen kitaristien Stephen Stillsin ja Michael Bloomfieldin kanssa. Kooper on soittanut myös muun muassa eräillä The Rolling Stonesin ja The Whon kappaleilla. Hän oli alkuvaiheessa mukana Blood, Sweat & Tears -yhtyeessä ja toimi 1970-luvulla Lynyrd Skynyrdin tuottajana.


title: Formula One 05

text:
Formula One 05 on Formula One -sarjan vuoden 2005 -kauteen perustuva versio. Se julkaistiin vain PlayStation 2:lle, aluksi Euroopassa 1. heinäkuuta 2005 ja Australiassa myöhemmin samana vuonna.
Peli sisältää "F1 04 "-pelistä tutun uramoodin, jossa pelaaja ohjaa omaa kuljettajaansa viiden vuoden ajan (jotka kaikki ovat samanlaisia kuin oikea F1 -kausi 2005). Peli tukee myös EyeToy -kameraa, jonka ansiosta voi laittaa oman naamansa kuljettajan naaman tilalle. Mutta toisin kuin "F1 04":ssä, kuljettajan kypärää ei voi valita.


title: Formula One 05

text: Pelaaja aloittaa testaamalla heikompien tallien kuten Minardin, Jordanin tai Red Bull Racingin ratissa. Hyvät esitykset kilpailuissa ja testeissä edesauttavat pelaajan nousua parempiin talleihin, kun heikot esitykset taas tietävät todennäköisimmin potkuja. Pelissä on myös kaksinkamppailuita tallin kakkoskuljettajaa (tai kolmoskuljettajaa, riippuen pelaajan tilanteesta), joissa molemmat kuljettajat ajavat viisi kierrosta, ja kummalla on nopeampi yhteisaika (yksi kierros tulee, kun ensimmäisen, toisen ja kolmannen sektorin nopeimmat ajat lasketaan yhteen) saa kilpakuljettajan paikan. Pelaajat voivat ensimmäistä kertaa katsoa uramoodissa voittamia palkintoja.


title: Formula One 05

text: Kuten "F1 04":ssä, historiallisia autoja saa saavuttamalla erilaisia tavoitteita, kuten voittamalla maailmanmestaruuden. Uramoodissa voi myös avata uusia kypäriä. Pelissä on piilotettuna myös erikoisrata (Detroitin katurata, mitä on käytetty Yhdysvaltojen itäisessä GP:ssä) jonka voi saada Time Attack -muodossa. Peli kehitettiin ennen uuden aika-ajojärjestelmän tuloa, joten siinä on vielä kauden alussa käytössä olleet aika-ajot. Pelissä oli myös verkkopelimahdollisuus. "Formula One 05" ei toimi Pohjois-Amerikkalaisissa NTSC -konsoleissa. Pelin suomenkielisinä selostajina toimivat Oskari Saari ja Erkki Mustakari.


title: Formula One 05

text: Ensimmäistä kertaa vuosiin suuri määrä faneja myönsi parannuksen edellisiin peleihin olleen suuri. Peli oli piristysruiske jota F1 -pelisarja oli kipeästi tarvinnut.


title: Burka

text: Burka, (), "burkha" tai "burqa", Afganistanissa ; "chador" tai "chadari"), on musliminaisten pääasiassa Afganistanissa, Pakistanissa ja Pohjois-Intiassa käyttämä kangasasuste, joka peittää koko vartalon kasvoineen tai jättäen osan kasvoista näkyviin. Tavallisesti se on sininen, mutta myös muun värisiä burkia löytyy. Burkan käyttö on hijabin () äärimmäinen muoto. Suurin osa maailman musliminaisista ei käytä burkaa.


title: Burka

text: Ennen talibanhallintoa burkaa käytettiin harvoin Afganistanin kaupungeissa. Talibanin otettua vallan vaadittiin naisilta burkan käyttöä kaikilla julkisilla paikoilla. Vielä talibanhallinnon kaaduttua ja burkapakon väistyttyä monet naiset pukeutuvat yhä burkaan oman turvallisuutensa tähden.


title: Burka

text: Burkaa täytyy käyttää tietyillä seuduilla, koska pahimmillaan seurauksena käyttämättä jättämisestä voi olla kivitetyksi joutuminen, mille ei kuitenkaan löydy perusteita islamissa, sillä islamin pukeutumisohjeet ovat suuntaa antavia, eikä niiden laiminlyönnistä ole määrätty rangaistusta ”tässä elämässä”. Monilla seuduilla, joissa burkan käyttö on periaatteessa vapaaehtoista, sitä on kuitenkin käytännössä pakko käyttää välttääkseen huonon naisen maineen, joka on erittäin raskas leima ja vahingoittaa sosiaalisia suhteita ja asemaa.


title: Burka

text: Burka on kielletty Belgiassa, jossa Oikeistolainen Uudistusliike teki esityksen kiellosta maan parlamentille. Belgian sisäasiainvaliokunta hyväksymän esityksen mukaan kaikki tunnistamista vaikeuttava pukeutuminen kielletään. Burkakielto hyväksyttiin Belgian parlamentissa huhtikuussa 2010. Kielto koskee kasvohuivia, pään peittävää huntua maassa saa edelleen käyttää.


title: Burka

text: Vaate kiellettiin Ranskassa naisia alistavana ja maalliseen yhteiskuntaan sopimattomana 11. huhtikuuta 2011 lähtien. Ranskassa burkan käyttäjä saa 150 euron sakon, mutta käyttöön yllyttänyt jopa 30 000 euron sakon. Samanlainen laki on vireillä Espanjassa. Yhdysvaltain ulkoministeriö on arvostellut burkakieltoja.


title: Burka

text: Myös Hollanti on kieltämässä kasvojen peittävän asusteiden käytön. Päätös hyväksyttiin selvästi parlamentin alahuoneessa ja se vaatii vielä senaatin hyväksynnän.


title: Burka

text: Kuten myös Tanska on kieltämässä lailla burkan sekä niqabin käytön julkisissa tiloissa.


title: Legoanimaatio

text:
Legoanimaatio (englanninkielisten harrastajien keskuudessa tunnettu muun muassa termillä "brickfilm") on yksi monista animaatiotekniikoista.
Legoanimaatioita tehdään yleensä stop motion -tekniikalla, mutta jotkut alan harrastajat käyttävät myös normaalia videokuvausta tai tietokoneavusteista animaatiota. Riippumatta käytetystä tekniikasta, legoanimaatiossa tulee käyttää tanskalaisen Lego Groupin muovisia Lego-rakennuspalikoita tai muita Lego-tuotteita.


title: Legoanimaatio

text:
Legoanimaation historia yltää ainakin 1980-luvulle. Varhaisin tunnettu legoanimaatio on vuodelta 1989 peräisin oleva australialainen The Magic Portal. 1997 nähtiin ensimmäinen suomalainen legoanimaatio, kun Oulun musiikkivideofestivaalit palkitsi yleisön suosikkina ja tuomariston kunniamaininnalla Antti Haarasen ja Jaakko Huukin ohjaaman animaatiomusiikkivideon Tjad & Jasupehmo: Avaruuslimonadi. Kesällä 2000 legoanimaatiot tulivat suuren yleisön tietoon, kun harrastelijaryhmä tAAt esitti Assembly 2000-messuilla legoanimaationsa LeGorson.
Muutamien viime vuosien aikana legoanimaatioiden tekeminen on yleistynyt maailmalla huimaa vauhtia ja ehkä tunnetuimmalta legoanimaatioille omistetulta Brickfilms-sivustolta löytyykin nykyisin jo tuhansia legoanimaatioita lyhyistä aloittelijoiden tekemistä aina ammattimaisesti toteutettuihin elokuviin saakka. Monilla legoanimaatioilla yritetään matkia tai parodioida erilaisia mediota tai historian tapahtumia esimerkiksi kuuluisia sotien taisteluita tai tunnettuja viihdesarjoja ja pelejä. Myös YouTubessa on runsaasti legoanimaatioita.


title: Elina Liikanen

text: Elina Liikanen (s. 26. toukokuuta 1959 Helsinki) on suomalainen taidemaalari. Vuonna 1997 Liikanen teki kirjan "Babybook", jossa on monia piirroksia vauvoista ja niiden arjesta. Liikasella on ollut näyttelyitä vuodesta 1983, jolloin hän valmistui. Vuonna 1988 Liikanen sai Suomen taideyhdistyksen dukaattipalkinnon. Hän on pitänyt näyttelyn myös Vallilan terveysasemalla vuonna 2005 ja eri gallerioissa. Lisäksi Liikanen on osallistunut useisiin yhteisnäyttelyihin. Liikasen sukujuuret ovat rajantakaisessa Karjalassa sekä Savossa. Hänellä on vuonna 1994 syntynyt poika.


title: Anna Nicole Smith

text: Anna Nicole Smith (oikealta nimeltään Vickie Lynn Marshall, o.s. Hogan; 28. marraskuuta 1967 Houston, Texas – 8. helmikuuta 2007 Hollywood, Florida) oli yhdysvaltalainen näyttelijä, malli ja Playboy-tyttö.


title: Anna Nicole Smith

text: Vuonna 1993 Smithistä tuli "Playboy"-lehden ”Playmate of the Year”. Hän ilmoitti aikovansa ”olla seuraava Marilyn Monroe”. 27. kesäkuuta 1994 26-vuotias Smith nai 89-vuotiaan öljymiljardööri J. Howard Marshallin. Neljäntoista kuukauden avioliiton jälkeen Marshall kuoli 4. elokuuta 1995 Houstonissa. 1990-luvulla Smith esiintyi sivuosissa muutamissa elokuvissa ja vuosina 2002–2004 hänellä oli oma tosi-tv-ohjelma "The Anna Nicole Show".


title: Anna Nicole Smith

text: 2000-luvulla Anna Nicole Smith oli julkisuudessa pääosin paino-ongelmiensa ja etenkin oikeusjutun takia, jota käytiin hänen kuolleen aviomiehensä perinnön vuoksi. Vuonna 2006 Smith synnytti Nassaussa, Bahamalla tyttären, jonka nimeksi tuli Dannielynn Hope Marshall Stern. Bahamalaiseen syntymätodistukseen merkittiin aluksi tyttären isäksi Smithin lakimies Howard K. Stern, mutta huhtikuussa 2007 DNA-testit varmistivat Dannielynnin isäksi valokuvaaja Larry Birkheadin.


title: Anna Nicole Smith

text: Daniel Wayne Smith, Anna Nicole Smithin 20-vuotias poika ensimmäisestä avioliitosta, kuoli vuonna 2006 yllättäen sairaalassa ollessaan tapaamassa äitiään ja tämän vastasyntynyttä lasta. Ruumiinavaus osoitti, että Daniel Smithin kuolinsyy oli lääkkeiden sekakäyttö.


title: Anna Nicole Smith

text: Anna Nicole Smith kuoli 8. helmikuuta 2007 Seminole Hard Rock Cafe Hotel and Casino -hotellissa Hollywoodissa, Floridassa. Silminnäkijöiden mukaan hänet löydettiin tukehtuneena omaan oksennukseensa. Sairaalaan tuotaessa hänet todettiin kuolleeksi. Smithin kerrotaan nauttineen ennen kuolemaansa runsaasti alkoholia ja lasten masennuslääkkeitä. Ruumiinavaus paljasti kuolinsyyksi useiden laillisten reseptilääkkeiden eli unilääkkeenä käytetyn kloraalihydraatin sekä useiden eri bentsodiatsepiinien pitkäaikaisen ja liiallisen sekakäytön, joiden yhteisvaikutuksena Anna Nicole Smith kuoli. Mitään viitteitä itsemurhasta tai henkirikoksesta ei löytynyt.


title: Anna Nicole Smith

text: Smith haudattiin Bahamalle poikansa viereen vaaleanpunaisessa hauta-arkussa.


title: Alice Cooper Goes to Hell

text: Alice Cooper Goes to Hell on Alice Cooperin albumi vuodelta 1976. Se oli jatkoa hänen edelliselle albumilleen Welcome to My Nightmare. Tällä albumilla Cooper kokeili ensimmäisen kerran diskomusiikkia. Alice Cooper Goes to Hell on humoristinen konseptialbumi, joka kertoo Alice Cooperin vierailusta helvetissä. Helvetti esitetään albumilla diskona/yökerhona.


title: Opéra-Comique

text: Théâtre national de l’Opéra-Comique, tai pelkkä Opéra-Comique, on oopperatalo Pariisin 2. arrondissementissa, Boieldieun aukiolla.


title: Opéra-Comique

text: Se perustettiin tukemaan ranskalaista oopperaa vuonna 1714, vastavoimaksi maanosaa hallinneelle italialaiselle oopperalle. Opéra-Comiquen tuottamat oopperat olivat Académie Royale de Musiquen tuotantoja vähemmän tiukasti määriteltyjä. Ranskalainen opéra comique terminä kattoi (ainakin 1800-luvulla) laajemman kentän kuin vain koomisen oopperan.


title: Opéra-Comique

text: Opéra-Comiquen historiassa merkittäviä säveltäjiä ovat olleet Daniel-François-Esprit Auber, Fromental Halévy, Hector Berlioz ja Georges Bizet. Maininnan arvoinen on myös omintakeinen harpunsoittaja Nicolas Bochsa, joka sävelsi talolle seitsemän oopperaa. Bizet’n "Carmen", joka nykyään on maailman tunnetuimpia oopperoita, sai kantaesityksensä Opéra-Comiquessa.


title: Opéra-Comique

text: 6. joulukuuta 1846 Berliozin "Faustin tuomio" sai kantaesityksensä Opéra-Comiquessa. Ensiesitys oli katastrofi ja velkaantunut säveltäjä joutui lainaamaan rahaa. Myös Claude Debussyn ainoa ooppera "Pelléas ja Mélisande" sai kantaesityksensä talossa, 30. huhtikuuta 1902.


title: Opéra-Comique

text: Vaikka Salle Favart, kuten rakennusta nykyään nimitetään, rakennettiin vasta 1898, oopperatalo itsessään on Pariisin vanhin. Kaksi aikaisempaa rakennusta paloivat maan tasalle 1838 ja 1887 – tyypillistä 1800-luvun teattereille.


title: Taikuri Savinen

text: Taikuri Savinen on Tuula Pukkilan tekemä vaha-animaatiosarja, jota on esitetty lastenohjelma Pikku Kakkosessa, ensimmäisen kerran vuonna 1977. Toinen Pukkilan animaatio on Lohikäärme Justus. Sarjan kertojana on Erkki Thil.


title: Lace and Whiskey

text: Lace and Whiskey on Alice Cooperin albumi vuodelta 1977. Kuten edeltäjänsä Alice Cooper Goes to Hell, on "Lace and Whiskeykin" aiempia Cooperin levyjä huomattavasti melodisempi, poiketen näin hänen alkuperäisestä garage rock -tyylistään.


title: True Romance

text: True Romance on Quentin Tarantinon käsikirjoittama ja Tony Scottin ohjaama elokuva vuodelta 1993. Elokuvan pääosissa nähdään Christian Slater, Patricia Arquette ja Michael Rapaport. Elokuvan pienissä sivurooleissa nähdään monia tunnettuja näyttelijöitä kuten Samuel L. Jackson, Gary Oldman, Christopher Walken, Chris Penn, Val Kilmer, Brad Pitt, Tom Sizemore ja Dennis Hopper.


title: True Romance

text: Elokuva tuotti Yhdysvalloissa yhteensä noin 12,3 miljoonaa dollaria.


title: True Romance

text: Clarence Worley (Christian Slater) on Elvistä ja Taistelulajielokuvia ihaileva mies, joka etsii todellista rakkautta, Clarence löytää tämän puhelintyttö Alabamasta (Patricia Arquette). Clarence huomaa Alabaman pelkäävän parittajaansa Drexlliä (Gary Oldman), niinpä Clarence menee tappamaan parittajan. Tapettuaan parittajan Clarence nappaa mukaansa laukullisen kokaiinia ja lähtee Alabaman kanssa pakomatkalle perässään poliisit ja gangsterit.


title: True Romance

text: "Video-oppaassa" vuodelta 1994 Bello Romano luonnehtii "True Romancea" modernin tyylikkääksi mutta silti lajityyppiä kunnioittavaksi, ja paikoin todella veriseksi. Hän antaa sille neljä tähteä viidestä, mikä vastaa sanallista arviota ”erinomainen”.


title: True Romance

text: Valtion elokuvatarkastamo asetti elokuvalle ennakkotarkastuksessa 18.5.1994 ikärajan KK (Kokonaan kielletty), joten elokuvaa ei ollut laillista Suomessa esittää eikä levittää. Valituskierroksen jälkeen valtion elokuvalautakunta päätti sallia elokuvan 26.5.1994 ikärajalla K18, mutta sekin vasta reippaiden leikkausten jälkeen. Myöhemmissäkään, vielä enemmän leikatuissa tarkastuksissa ikäraja ei laskenut alle K18, joten elokuvaa ei siten saanut voimassa olevan videolain vuoksi Suomessa levittää lainkaan VHS-videona.


title: Atalanta BC

text: Atalanta Bergamasca Calcio on vuonna 1907 perustettu italialainen jalkapalloseura Bergamosta Lombardian alueelta. Seuran edustusjoukkue pelaa kaudella 2011–2012 Italian korkeimmalla sarjatasolla Serie A:ssa.


title: Atalanta BC

text: Nykyinen seura syntyi vuonna 1924, kun Atalanta ja Bergamasca yhdistyivät. Atalantan lempinimiä ovat muun muassa "La Dea" (jumalatar), "Nerazzurri" (mustasiniset) ja "Orobici". Atalante on naishahmo Kreikan mytologiasta.


title: Atalanta BC

text: Atalantan paras sijoitus Serie A:ssa on 5. sija kaudella 1947–1948. Seuran suurin saavutus on Italian cupin voitto kaudella 1962–1963. Euroopan kentillä paras saavutus on pääsy Cup-voittajien cupin välieriin vuonna 1988.


title: Atalanta BC

text: Kotiottelunsa Atalanta pelaa Bergamon 26 638 -paikkaisella Atleti Azzurri d'Italia -stadionilla. Serie B:n AlbinoLeffe pelaa kotiottelunsa samalla stadionilla.


title: Diamonds Are a Girl’s Best Friend

text: ”Diamonds Are a Girl’s Best Friend” on yhdysvaltalainen musikaalilaulu. Sen sävelsi Jule Styne ja sanoitti Leo Robin. Ensimmäistä kertaa sävelmä kuultiin vuonna 1949 Carol Channingin tulkintana Stynen Broadway-musikaalissa "Gentlemen Prefer Blondes". Marilyn Monroen elokuvassa "Herrat pitävät vaaleaveriköistä" ("Gentlemen Prefer Blondes", 1953) laulama versio teki kappaleesta maailmanlaajuisesti tunnetun. Myös Jane Russell esittää kappaleen elokuvassa.


title: Diamonds Are a Girl’s Best Friend

text: Kappaleen kertoja on nuori nainen, joka kertoo romanssin olevan kyllä mukavaa, mutta että miesten tunteet viilenevät naisen vanhetessa, ja ettei suukoilla voi maksaa vuokraa. Kappaleen iskulauseena on, että timantit ovat pysyviä ja että ne "ovat tytön parhaat ystävät".


title: Diamonds Are a Girl’s Best Friend

text: Monroen laulunumerosta on tullut osa länsimaisen populaarikulttuurin ikonografiaa. Kohtausta ovat myöhemmin jäljitelleet tai parodioineet esimerkiksi Madonna, Kylie Minogue ja Anna Nicole Smith. Emmylou Harris teki sävelmästä country-rock-version vuonna 1983. Nicole Kidman esitti ”Diamonds Are a Girl’s Best Friendin” elokuvassa "Moulin Rouge!" (2001).


title: Diamonds Are a Girl’s Best Friend

text: Säveltäjän ja alkuperäismusikaalin tekijän Jule Stynen muihin merkkiteoksiin kuuluvat Broadway-esitykset "Funny Girl" sekä "Gypsy".


title: Diamonds Are a Girl’s Best Friend

text: American Film Institute on nimennyt laulun elokuvahistorian 12. suurimmaksi.


title: Knoxville (Tennessee)

text: Knoxville on itäisen Tennesseen suurin kaupunki. Se sijaitsee Tennesseejoen varrella noin kolmen tunnin ajomatkan päässä osavaltion pääkaupungista Nashvillestä. Kaupungissa on noin 179 000 asukasta (2010). Knoxvillessa sijaitsee Tennesseen yliopisto. Kaupungin lentokenttä on McGheeTyson.


title: Paula Tuovinen

text: Paula Tuovinen (s. 16. tammikuuta 1961 Pyhäjoki) on Taideyliopiston vararehtori. Hän toimi Teatterikorkeakoulun rehtorina 2005–2012. Hän jatkoi Taideyliopiston perustamisen (2013) jälkeen kevään 2013 Teatterikorkeakoulun dekaanina ja lokakuusta 2013 alkaen Taideyliopiston vararehtorina.


title: Paula Tuovinen

text:
Koulutukseltaan Tuovinen on filosofian maisteri, pääaineenaan kulttuuriantropologia. Sivuaineina hän on opiskellut kirjallisuutta sekä yleistä aate- ja oppihistoriaa. Tuovisella on myös johtamisen Executive MBA -tutkinto "Helsinki School of Economics Executive Educationista" sekä julkishallinnon JOKO-johtamiskoulutus.
Tuovinen toimi vuodesta 1982 alkaen freelance-tanssijana, koreografina ja opettajana. Hänellä oli viisivuotinen taiteilija-apuraha 1996–2000. Teatterikorkeakoulussa Tuovinen toimi opettajana 1995 - 2005. Tuovisen työhistoriasta löytyy yli kolmekymmentä teosta. Hän on työskennellyt tanssijana lukuisten koreografien teoksissa, luonut omia soolo- ja ryhmäteoksia sekä tehnyt koreografiaa teatteriesityksiin ja elokuviin. Hänen tunnetuin koreografiansa on sooloteos Blondi (sävellys Lotta Wennäkoski) vuodelta 2000. Teos kiersi Euroopassa muutamia vuosia. Johtamisen ohessa hän on tehnyt jonkin verran tanssijantyötä - mm. Petri Kekonin uusintateoksessa Vihreä Nojatuoli vuosina 2011–2012 sekä GO GO Tanssiryhmä Kuumien Putkien teoksissa Just Queens 2013–2014 sekä Blondin Remake esityksessä Kiasmassa syksyllä 2014.


title: Paula Tuovinen

text: Tuovinen on hoitanut useita luottamustehtäviä. Esimerkiksi 1998–2000 hän oli valtion tanssitaidetoimikunnan ja media/monitaidejaoston jäsen ja 1997–2005 hän toimi Zodiak – Uuden tanssin keskuksen hallituksen puheenjohtajana. Tuovinen on ollut yliopistojen rehtorien neuvoston jäsen sekä Suomen Yliopistot ry:n (Unifi) hallituksen jäsen ja varapuheenjohtaja. Hän on toiminut myös kansainvälisissä auditointi- ja asiantuntijatehtävissä mm. Liettuassa ja Virossa. Hän on ollut Tanssin Talo ry:n ja Kokos Oy:n hallituksen jäsen. Hän on edelleen Suomen Japanin Instituutin hallituksen ja Suomen Kansallisteatterin hallituksen jäsen. "Danish National School for Contemporary Dancea" Tuovinen johti vuonna 2004.


title: Paula Tuovinen

text: Taideyliopiston rehtorin Tiina Rosenbergin jättäessä tehtävänsä, ja palatessa 1. kesäkuuta 2015 takaisin Tukholman yliopistoon, Tuovinen hoiti väliaikaisesti Taideyliopiston rehtorin tehtävää.


title: Ruuhi

text: Ruuhi on puunrungosta koverrettu vene tai kanootti, jonka tärkein ulkoinen tunnusmerkki on puunrungosta veistetty ja koverrettu palkomainen muoto. Ruuheksi kutsutaan suomessa myös alkukantaista ja talonpoikaista lautavenetyyppiä, joka on useimmin tasapohjainen. Tämän tyyppiset ruuhet ovat vanhimpia säilyneitä vesikulkuneuvoja, joiden levinneisyys on kattanut jo kauan koko maailman. Alkeellisesta rakenteestaan huolimatta, niitä valmistetaan edelleen monilla maailman syrjäisillä seuduilla.


title: Ruuhi

text: Ruuhet voidaan erotella valmistustavan mukaan yksinkertaisiin, laajennettuihin ja koottuihin ruuhiin. Yksinkertainen ruuhi valmistetaan kovertamalla yhtä puuta kaukalon tai palkomaiseen muotoon. Laajennettu ruuhi valmistetaan taivuttamalla eri lailla muotoillun yksinkertaisen ruuhen laitoja nuotiolämmön avulla leveämmäksi ja mahdollisesti korottamalla sen laitoja lisälaudoilla. Koottu ruuhi valmistetaan liittämällä puisia lautoja tiiviisti toisiinsa ompelemalla, naulaamalla tai muulla tavalla. Pohjoismaiset veneet ovat kehittyneet laajennettujen ja koottujen ruuhien pohjalta.


title: Ruuhi

text: Ruuhia käytettiin jo kivikaudella. Puunrunko, Pohjois-Euroopan oloissa yleensä iso ja helposti työstettävä haapa, koverrettiin polttamalla ja työ viimeisteltiin kirvein ja taltoin - kivikaudella kivisin. Samantyyppisellä tavalla jotkut tropiikin luonnonkansat tekevät edelleen haapioita vastaavia veneitä. Ruuhi saatettiin myös kovertaa pystyssä olevaan puuhun, joka jossain valmistusvaiheessa kaadettiin. Ruuhi ei sopinut avomerimatkoihin, sillä sen laidat olivat erittäin matalat. Sillä ei kannattanut lähteä kauas rannikosta. Ruuhi muuttui vaaralliseksi jo keskisuurella järvellä, jos tuli kova aallokko. Ruuhi ei paksupuisena kuitenkaan uponnut, vaikka olisikin kaatunut tai täyttynyt vedellä. Veden saattoi melko nopeasti kauhoa pois, sillä sitä ei mahtunut ruuheen paljon. Ruuhen täyttyessä vedellä suurin vaara saattoikin olla kylmettyminen märkänä.


title: Ruuhi

text: Jo kivikauden lopulla ruuhi alkoi syrjäytyä, kun Itämeren ja luultavasti Suomenkin vesistöissä tulivat käyttöön nahkapohjaiset veneet. Rautakaudella tulivat käyttöön puuveneet. Ruuhia on silti satunnaisesti käytetty sisävesistöissä vielä historiallisellakin ajalla. Isoista veneistään tunnetut viikingitkin käyttivät ruuhia ja muita pieniä veneitä idäntiellä, Venäjän suuria jokia kulkiessaan, sillä ruuhia oli paljon helpompi kantaa vesireittien välillä olevien taipaleiden yli. Vaarana olivat myös taipaleiden kohdilla vaanivat vihamieliset kansat.


title: Ruuhi

text: "Ruuhi" merkitsee tasapohjaista ja kaukalomaista venettä tai kaukaloa, kourua tai ränniä, jolla on vastineita myös lähisukulaiskielissä. Karjalassa se tarkoittaa ruumisarkkua, kaukalomaista venettä tai syöttökaukaloa, vepsän kielessä "rūh" merkitsee haapiota tai ruuhta, vatjassa "rūhipū" ruumisarkkua ja virossa "ruhi" haapiota tai kaukaloa. Sanaa käytettiin myös germaanisissa kielissä, jonka alkumuoto on "*þrūx". Suomen kielessä sana "ruuhi" esiintyi kirjoitettuna ensimmäisen kerran vuonna 1637 Ericus Schroderuksen tulkkisanakirjassa.


title: Ruuhi

text: Ruuheksi kutsutaan myös alkukantaista, matalaa, yleensä pienikokoista lautavenettä, jonka muoto ja rakenne muistuttaa yksipuisia ruuhia. Tällainen ruuhi lienee alkukantaisin ja yksinkertaisin perinteisistä Suomessa käytetyistä lautaveneistä, ja sen rakenne poikkeaa muista veneistä. Myös jotkin ruotsalaiset tai suomenruotsalaiset tämänkaltaisten veneiden nimet käännetään suomeksi ruuheksi. Tässä käytössä ruuhi-sana kattaa myös eräät tasaperäiset venetyypit, joista jotkut ovat myös tasakeulaisia ja tasapohjaisia; joitain näistä voitaisiin nimittää myös lotjiksi. Vaikka ruuhi-sanalla tarkoitetaan yleensä pieniä veneitä, näistä jotkut silakanpyyntiin käytetyt olivat melko isokokoisia.


title: Ruuhi

text: Arkeologiassa sanaa ruuhi käytetään yleisnimenä puusta koverretuista vesikulkuneuvoista. Muissa kielissä tämän tyyppiset alukset on yleensä nimetty "kanootista" johdetuilla sanoilla (, , , ) tai "tukkiin" viittavista sanoista (, , , , (""yksipuu""), , , , ja ). Myös puun lajiin voidaan viitata (, (valmistettu haavasta), , , (valmistettu männystä) ja "ruuhi", , ).


title: Ruuhi

text: Paleoliittiselta kivikaudelta ei tunneta yhtään ruuhta. Sen sijaan mesoliittiselta kivikaudelta alkaen niitä on löydetty tuhansia niin, että mitä lähemmäksi nykyaikaa tullaan, sen yleisempää ruuhen säilyminen nykypäiviin on.


title: Ruuhi

text: Syitä paleoliittisten ruuhien puuttumiseen voi olla kolme. Ensinäkin, niitä ei silloin tehty, tai toiseksi, ruuhien jäänteet ovat meren pohjassa. Jääkaudella merenpinta oli jopa 100 metriä nykytasoa alempana. Silloiset ruuhet saattavat siksi olla hautautuneena muinaisen rantaviivan tuntumassa. Kolmanneksi, puu lahoaa nopeasti ja todennäköisyys, että paleoliittiselta kaudelta olisi säilynyt ruuhia, on hyvin pieni.


title: Ruuhi

text: Muinaisia yksinkertaisia ruuhia tunnetaan Länsi- ja Itä-Euroopan maista noin 1300 kappaletta. Useimmat niistä ovat keskiaikaisia tai nuorempia. Vanhimpien ruuhien lukumäärä vähenee dramaattisesti iän kasvaessa. Paleoliittisia ruuhia, tai edes sen vaatimia tarvikkeita kuten meloja, ei tunneta yhtään. Vanhimmat melat lienevät noin 9500 vuotta vanhoja. Puu yksinkertaisesti tuhoutuu hapettumalla, pehkaanumalla ja lahoamalla.


title: Ruuhi

text: Ranskasta tunnetaan noin 400 ruuhta tai kanoottia, joista 55 on ajoitettu radiohiili- tai dendrokronologisella menetelmällä. Niistä kolme ruuhta on mesoliittisia, viisi neoliittisia, kaksi kalkoliittiselta kaudelta, kolme pronssikaudelta, kuusi rautakaudelta ja loput keskiajalta tai uudelta ajalta.


title: Ruuhi

text: Hollannista Pessenistä löydettiin vuonna 1955 suon pohjamudista sinne hautautuneen ruuhen. Pessenin ruuhi oli 2,98 metriä pitkä ja 44 senttimetriä leveä, mäntypuuta ja työstetty kirveellä tai luisella lyöntitaltalla. Se oli ruuheksi melko pieni, mutta sen replikalla todistettiin sen uivan hyvin. Se on ajoitettu noin 8000−7500 eaa.


title: Ruuhi

text: Ranskasta Noyen-sur-Seinen vanhempi ruuhi löydettiin vuonna 1984. Se on ollut 5−6 metriä pitkä ja 50−55 senttimetriä leveä tavallisesta männystä koverrettu ruuhi. Se löytyi asuinpaikan kaivausten yhteydessä ja on ajoitettu noin 7190−6450 eaa.


title: Ruuhi

text: Nigeriasta löytyi vuonna 1987 Dufunan ruuhi samannimisestä kylästä. Sen iäksi on määritelty 8000 vuotta eli se ajoitetaan noin 6000 eaa. Ruuhi on vanhin Afrikasta löydetty vesikulkuneuvo.


title: Ruuhi

text: Saksassa Dümmerlohausen ruuhi on ajoitettu 7600 ± 100 BP.


title: Ruuhi

text: Tanskassa on kaksi ruuhta. Korshavnin ruuhi on ajoitettu 6270 ± 95 BP. Lystrupin ruuhi on lehmusta ja se on ajoitettu 6110 ± 100 BP eli noin 5000 eaa. Siitepölyajoitus on tosin antanut ajoitukseksi 4350 eaa.


title: Ruuhi

text: Stralsundin ruuhet löydettiin 2002. Ne ajoitetaan neoliittisen kauden alkuun, vaikka kaksi niistä voi olla vanhempiakin.


title: Ruuhi

text: Pariisin läheltä on löydetty useita neoliittiselle kivikaudelle ajoitettuja ruuhia. "Bercyn ruuhi", joka on koverrettu tammeen, löydettiin 1991. Se on 5,35 metriä pitkä ja 90 senttimetriä leveä ja sen ajoitus on noin 2700 eaa. Muita saman seudun ruuhien ajoituksia ovat 5745 ± 95 BP , 5510 ± 20 BP, 4125 ± 55 BP, 4100 ± 40 BP, 3860 ± 75 BP ja 3810 ± 50 BP.


title: Ruuhi

text: Englannista Carronjoesta Skotlannista on löytynyt 11 metrinen ja 1,4 metriä leveä ruuhi, joka ajoitettiin 6000−4000 eaa.


title: Ruuhi

text: St Albanin ruuhi, Englannin Hertsistä, poltettiin noin 3900 eaa. sisällään vainaja ja joitakin hauta-antimia. Kaivauksissa löydettiin kuopasta vain hiiltyneet jäänteet, mutta muoto ja rakenne puhuivat ruuhen puolesta. Kyseessä olisi silloin niin sanottu venehautaus. Ruuhi olisi ollut leveä, pyöreäperäinen ja suippukeulainen. Sen pituus oli 5,3 metriä ja leveys 1,07 metriä. Se oli valmistettu todennäköisesti tammesta. Ruuhi ajoitettiin kahdesta palasta 3980−3790 eaa. ja 4035−3705 eaa.


title: Ruuhi

text: Tanskasta Tybrind Vigin Erteøllen kulttuurin kivikautiselta asuinpaikalta on löydetty kolme ruuhta, joista yksi on ajoitettu 4 600 eaa. Se on veistetty suorasta lehmuksesta kirveiden tai talttojen avulla. Veiston jäljet näkyvät vielä. Se on pitkulainen ja kapea muodoltaan, keula on teroitettu, pohja on jätetty aavistuksen kaarevaksi. Ruuhi on 9,5 metriä pitkä ja 50−60 senttimetriä leveä ja 25 senttimetriä syvä. Laitojen paksuus on vain 1−2 senttimetriä ja pohjan paksuus 3−5 senttimetriä. Ruuhen perälauta on ollut irroitettava ja ruuhen pohjalla ollut 30 kilogramman kivi on voinut toimia tasapainottavana painolastina. Ruuheen mahtui ja se kannatti 6−8 henkeä.


title: Ruuhi

text: Seekirchin ruuhi löytyi 2012 paalutalokylän suokaivauksilta vuonna 2012. Se on 6 metriä pitkä lehmuksesta koverrettu ruuhi, joka on ajoitettu 2800 eaa.


title: Ruuhi

text: Brigg 1 on ruuhi Lincolnshiresta Englannista, joka löytyi Ancholmen joesta. Se oli 14,78 metriä pitkä ja 1,37 metriä leveä ja sen ajoitus antaa 1250−790 eaa.


title: Ruuhi

text: Ruuhi, joka löydettiin Saint-Germain-du-Plain'ista, Saône-et-Loiresta Ranskasta, oli 12,37 metriä pitkä ja 1,20 metriä leveä. Se ajoitettiin 800−380 eaa.


title: Ruuhi

text: Poole'n ruuhi löydettiin vuonna 1964 (GB-112) Dorsetista Englannista. Sen arvioitu pituus oli 10 metriä ja leveys 1,24 metriä. Se ajoitettiin 400−180 eaa.


title: Ruuhi

text: Hasholmen ruuhi löytyi Foulnessin joesta Englannin Yorkshiresta. Ruuhi oli 12,78 metriä pitkä ja 1,4 metriä leveä. Se ajoitettiin noin 300 eaa.


title: Ruuhi

text: Adresseavisenista Klæbun kunnasta Norjasta löydettiin vuonna 1997 palasia pienestä ruuhesta.


title: Silvermane

text: Silvermane on fiktiivinen rikollispomo Marvel Comicsin sarjakuvissa ja näin ollen Hämähäkkimiehen vihollinen. Hänen ensiesiintymisensä oli "Amazing Spider-Man" #74 lehdessä, ja hänet loivat Stan Lee ja John Buscema.


title: Silvermane

text: Silvermane oli Maggian toinen johtaja Häkki nimisessä vankilassa jonka sijaintia ei edes presidentti tiennyt. Silvermane nähdään kun Wolverine ja Peto kävelevät sellien ohi. Maggia oli Häkin johtava ryhmä jonka toista puolta johti Nuijapää.


title: Silvermane

text: Silvermanella ei ollut alun perin yliluonnollisia voimia; hän oli hyvin harjoitellut ja voimakas mies kun hän nyrkkiensä avulla raivasi tiensä Maggian johtoon.


title: Silvermane

text: Hän kuitenkin vanheni ja lopulta sai käsiinsä salaperäisen savitaulun, jota oli turhaan yritetty tulkita. Hänen vangikseen sieppaamansa tohtori Curtis Connors havaitsi merkkien olevan biokemian symboleja ja onnistui luomaan niiden avulla nuoruusjuoman; Silvermane joi sen ja nuortui. Tosin hän palautui vauvaksi asti, mutta juoman vaikutuksen loppuessa hän vanheni lähes entiselleen; tosin hän oli nyt huomattavan paljon terveempi kuin aloittaessaan.


title: Silvermane

text: Silvermanen (suom. "Hopeaharja") nimi tuli siitä että hänen hiuksensa olivat jo lapsuudesta asti hopeanväriset.


title: Silvermane

text: Myöhemmin Silvermane vammautui lähes kuolettavasti eräässä taistelussa; hänen henkilääkärinsä siirsi hänen tärkeimmät elimensä ja päänsä robottikehoon; tarkoitus oli että etsittäisiin sopiva "luovuttaja" ja siirto tehtäisiin tämän kehoon. Robottikeho antaisi siis vain aikaa tähän - mutta Silvermane pitikin yllättäen tästä mekaanisesta kehostaan niin paljon, että siirtoa ei sitten tehtykään. Tässä hahmossaan hän pystyi nostamaan parikymmentä tonnia ja oli lähes haavoittumaton.


title: Silvermane

text: Myöhemmin hän haavoittui pahasti menettäen henkisen kapasiteettinsa; hänestä tuli mekaaninen zombi. Taistelussa Kingpiniä vastaan Tikari palautti hänen mielensä voimaiskunsa avulla.


title: Silvermane

text: Silvermane esiintyi Hämähäkkimies-animaatiosarjassa pääosin Hämähäkkimiehen ja Kingpinin vihollisena. Sarjassa Silvermanillä on tytär, Alisa Silver(mane), jota ei sarjakuvissa ole. Silvermanin äänenä oli Jeff Corey.


title: Silvermane

text: Jaksot, jossa Silvermane esiintyi:


title: Silvermane

text: 14 "Kavala Kuusikko 1/2",


title: Silvermane

text: 15 "Kavala Kuusikko 2/2",


title: Silvermane

text: 24 "Aikakivi",


title: Silvermane

text: 25 "Ajan kosto" ja


title: Silvermane

text: 46 "Partners".


title: Summerhill

text:
Summerhill School on niin sanottu vapaa koulu, ja se on vanhin ja tunnetuin demokraattinen koulu. Koulun perusti A. S. Neill vuonna 1921 Dresdenin lähelle Saksaan Hellerauhun. Koulu sijaitsee nykyisin Leistonissa Englannin Suffolkissa, ja sitä johtaa Neillin tytär Zoe Readhead.
Summerhill noudattaa vapaan kasvatuksen periaatteita. Kaikki oppitunnit ovat vapaaehtoisia, ja koulun oppilaat saavat itse päättää ajankäytöstään. Oppilaat ja opettajat päättävät yhdessä koulun hallinnosta ja käytännön asioista.


title: Summerhill

text: Summerhill on osaltaan vaikuttanut kasvatukseen ja koululaitoksen kehitykseen eri maissa, mutta koulun opetuksen tasoa ja opetusmenetelmiä on myös kritisoitu voimakkaasti.


title: Juha Luoma

text: Juha Luoma (s. 10. tammikuuta 1981 Pori) on uransa lopettanut suomalainen jalkapalloilija. Hän oli pelipaikaltaan keskus- ja laitapuolustaja.


title: Juha Luoma

text: Luoma on edustanut myös Jaroa ja PoPaa. Hän on pelannut 147 Veikkausliiga-ottelua, joissa hän ei ole tehnyt ainuttakaan maalia. Kovaotteisen pelityylinsä takia hän kuului Veikkausliigan eniten varoituksia kerääviin pelaajiin.


title: The Cavern Club

text: The Cavern Club on yökerho Liverpoolissa, Isossa-Britanniassa. Paikka oli 1960-luvulla suosittu ja merkittävä Merseybeat-yhtyeiden kuten The Beatlesin esiintymispaikka.


title: The Cavern Club

text: Cavern avattiin 16. tammikuuta 1957. Sen perustaja oli Alan Sytner, joka käytti kerhon mallina pariisilaista jazz-klubia nimeltä Le Caveau de la Huchette. Kellariin rakennettu luolamainen kerho oli kuuma, kostea ja haiseva, mutta suosittu. Kerhon omistajaksi tuli vuonna 1960 Ray McFall. Hän meni konkurssiin, ja kerho suljettiin väliaikaisesti vuonna 1966. Alf Geoghegan osti sen 1960-luvun lopulla. British Rail pakkolunasti kerhon vuonna 1973, ja purki ja täytti alkuperäisen kerhotilan tarkoituksenaan rakentaa paikalle uusi metrolinja. Vuoden 1980 jälkeen kerho kuitenkin rakennettiin uudelleen ja avattiin neljä vuotta myöhemmin. Paikan on omistanut vuodesta 1991 Dave Jones.


title: The Cavern Club

text: Alkuvuosina The Cavern Clubissa soitettiin jazzia, mutta 1960-luvulla se siirtyi rock and rolliin. Kerhossa soittivat usein esimerkiksi John Lennonin johtama The Quarrymen ja sen jälkeen 1960-luvun alussa The Beatles ja Gerry & The Pacemakers. Nykyisin kerhossa esiintyy niin 60-lukulaisia kuin modernejakin artisteja.


title: Ohne dich

text: Ohne dich (Ilman sinua) on Rammsteinin 18. singlejulkaisu. Se levytettiin El Cortijo Studiolla Málagassa vuonna 2003. Ohne dichistä on tehty musiikkivideo, jossa Rammsteinin jäsenet kiipeävät vuorelle ja Till Lindemannin hahmo putoaa vuorelta kiipeämisvaiheessa ja murtaa jalkansa, ja lopussa Lindemannin hahmo kuolee.


title: Stöð 2

text: Stöð 2 (suomeksi "Kanava 2") on islantilainen kaupallinen televisiokanava, jonka omistaa islantilainen mediayhtiö 365 ljósvakamiðlar. Kanava aloitti toimintansa vuonna 1986. Se oli ensimmäinen Islannissa perustettu yksityinen televisiokanava sen jälkeen kun valtion tv-monopoli purettiin.


title: Alajoki (kylä)

text: Alajoki on kylä Pohjois-Pohjanmaalla, Kärsämäen kunnassa. Kylä on aikoinaan siirretty Haapavedestä Kärsämäen kuntaan. Alajoen asukasluku oli suurimmillaan 1950-luvulla, mutta alkoi sen jälkeen laskea nopeasti 1960- ja 1970-luvuilla. Väen väheneminen on sittemmin hidastunut. Kylän halki virtaa Pyhäjoki.


title: Jesper Törnqvist

text: Jesper Törnqvist (s. 21. helmikuuta 1985 Kemiö) on suomalainen jalkapalloilija, pelipaikaltaan puolustaja. Hän edustaa norjalaista IL Høddia, jonka kapteenina hän toimii.


title: Jesper Törnqvist

text: Törnqvist on Kimito Sportföreningin kasvatti. Hän pelasi ensimmäiset aikuisten ottelunsa FC Bodan riveissä Kakkosessa. Sieltä hän jatkoi Salon Palloilijoihin. Onnistuneen kauden jälkeen Törnqvist teki sopimuksen FC Inter Turun kanssa. Hän kuitenkin vietti suurimman osan ajastaan reservijoukkue VG-62:n riveissä Ykkösessä. Veikkausliiga-debyyttinsä Törnqvist teki 27. heinäkuuta 2005 vierasottelussa FC KooTeePeetä vastaan. Pelattuaan vain viisi liigaottelua FC Interissä, siirtyi Törnqvist kaudeksi 2006 FF Jaroon. Kahden vuoden aikana pietarsaarelaisjoukkueessa hän pelasi 21 ottelua.


title: Jesper Törnqvist

text: Vuonna 2008 Törnqvist siirtyi peliajan perässä Ruotsin kolmannella sarjatasolla pelanneen Umeå FC:n riveihin, jossa pelasi kolmen vuoden ajan avauskokoonpanon pelaajana. Kaudeksi 2011 hän siirtyi Yhdysvaltain PDL-liigassa pelanneen New Orleans Jestersin joukkueeseen. Kauden loputtua hän palasi takaisin Suomeen ja siirtyi loppukaudeksi Ykkösen PK-35 Vantaaseen. Seuraavaksi kaudeksi Törnqvist siirtyi taas ulkomaille, norjalaisen toisella sarjatasolla pelanneen Alta IF:n riveihin. Hän pelasi joukkueessa samaan aikaan toisen suomalaisen, Toni Lindbergin kanssa. Kausi oli Törnqvistille henkilökohtaisesti onnistunut, sillä hänet valttiin Altan vuoden pelaajaksi. Vuonna 2013 Törnqvist teki sopimuksen kauden 2012 cup-voittaja IL Høddin kanssa. Ensimmäisellä kaudellaan Törnqvist pelasi kauden jokaisessa sarjaottelussa, kantaen kädessään kapteeninnauhaa.


title: Jesper Törnqvist

text: Törnqvist on edustanut nuorten maajoukkuetta ja alle 19-vuotiaiden maajoukkuetta yhteensä neljä kertaa vuosina 2004–2006.


title: Toni Hevonkorpi

text: Toni Hevonkorpi (s. 18. elokuuta 1978 Tampere) on suomalainen jalkapalloilija. Hän on pelipaikaltaan keskikenttäpelaaja.


title: Toni Hevonkorpi

text: Hevonkorpi on edustanut Tampere Unitedia, johon hän siirtyi Ilveksestä joukkueen perustamisen yhteydessä. Hän teki Tampere Unitedin historian ensimmäiset maalit harjoitusottelussa Riihimäen Palloseuraa vastaan. Tampere Unitedin noustua Veikkausliigaan Hevonkorpi teki debyyttinsä pääsarjatasolla 19. kesäkuuta 2000 Rovaniemen Palloseuraa vastaan pelatussa vierasottelussa, jossa hän teki samalla ensimmäisen liigamaalinsa. Hän oli myös voittamassa Suomen mestaruutta kaudella 2001.


title: Toni Hevonkorpi

text: Tampere Unitedista hän siirtyi Vaasan Palloseuraan kaudeksi 2003 ja FF Jaroon kaudeksi 2004. Kaudeksi 2007 Hevonkorpi siirtyi KOO-VEE:seen ja oli junailemassa Ilveksen edustusjoukkueen paluuta pallokentille. Hevonkorpi pelasi Ilveksen edustusjoukkueessa kaudet 2008-2011 ja tämän jälkeen Ilveksen kakkosjoukkueessa alemmilla sarjatasoilla.


title: Toni Hevonkorpi

text: Hevonkorpi toimii nykyään Ilves Edustus Oy:n toimitusjohtajana, sekä Ilves ry jalkapallojaoston urheilutoimenjohtajana . Hän vastaa myös nuorten jalkapalloturnauksista ja on valmentajana Ilveksen Urheilukoulussa.


title: Alistair Smythe

text: Alistair Smythe on kuvitteellinen rikollinen Marvel Comicsin sarjakuvissa. Hän on Hämähäkkimiehen vihollinen. Yhdessä vaiheessa Alistair oli pyörätuolissa, mutta myöhemmin hän sai mahdollisuuden kävellä muututtuaan, mitä hän itse kutsuu, Lopulliseksi tappajaksi.


title: Alistair Smythe

text: Alistair Smythe esiintyi useasti Hämähäkkimies-animaatiosarjassa. Hänen isänsä oli palkattu tuhoamaan Hämähäkkimies, Norman Osbornin toimiessa rahoittajana (joka työskenteli Kingpinin liikekumppanina), hänen isänsä epäonnistui ja hänen luultiin kuolleen laboratorionin räjähdyksessä, josta Alistair syytti mm. Hämähäkkimiestä. Kingpin palkkasi Alistairin rakentamaan lisää tappajarobotteja tuhoamaan Hämähäkkimies, mutta hän epäonnistui isänsä tavoin ja oli siitä lähtien Kingpinin apulaisena.


title: Alistair Smythe

text:
Suunnilleen sarjan puolessavälissä Kingpin kyllästyi Alistairin jatkuviin epäonnistumisiin ja muutti tästä Dr. Herbet Landonin avustuksella Lopullisen tappajan tuhoamaan Hämähäkkimies (Landon siirtyi Alistairin tilalle Kingpinin avustajana).
Alistair kuitenkin syytti edelleen Normania ja Hämähäkkimiestä isänsä "kuolemasta" ja kidnappasi Normanin ja vei hänet Kingpinin piilopaikkaan Hämähäkkimiehen seuratessa. Hämähäkkimiehen ansiosta hän sai kuitenkin selville, että hänen isänsä oli elossa, mutta syväjäädytettynä Kingpinin tietäessä asian. Alistair pakeni isänsä syväjäädytetyn ruumiin kanssa kun Hämähäkkimies sotki Kingpinin suunnitelmat jälleen kerran.


title: Alistair Smythe

text: Alistair siirtyi Silvermanin palvelukseen, jotta hän saisi isänsä taas eloon ja pysyikin hänen palveluksessaan sarjan loppuun asti, eikä saanut isäänsä herätetyä.


title: Alistair Smythe

text:
Alistair esiintyi myös sarjan finaalijaksoissa toisessa maailmassa jälleen Kingpinin apulaisena, mutta ei pärjännyt monien maailmojen Hämähäkkimiehille ja hänen arvellaan kuolleen Kingpinin päämajan räjähdyksessä.
Alistair Smythin äänenä oli Maxwell Caulfield.


title: Alistair Smythe

text: Jaksot, jossa Alistair sarjassa esiintyi:


title: Alistair Smythe

text: 3 Tappajarobotti


title: Alistair Smythe

text: 4 Tappajarobottien paluu


title: Alistair Smythe

text: 7 Avaruuden asukas 1/3


title: Alistair Smythe

text: 8 Avaruuden asukas 2/3


title: Alistair Smythe

text: 11 Menninkäinen 1/2


title: Alistair Smythe

text: 12 Menninkäinen 2/2


title: Alistair Smythe

text: 14 Kavala kuusikko 1/2


title: Alistair Smythe

text: 15 Kavala kuusikko 2/2


title: Alistair Smythe

text: 17 Hämähäkkimutantti


title: Alistair Smythe

text: 18 Mutanttien kosto


title: Alistair Smythe

text: 24 Aikakivi


title: Alistair Smythe

text: 25 Ajan hammas


title: Alistair Smythe

text: 34 Mies ilman pelkoa


title: Alistair Smythe

text: 35 Lopullinen tappaja (muutetaan Lopullisesti tappajaksi)


title: Alistair Smythe

text: 46 Partners (ensimmäinen jakso, jossa Smythe esiintyy ilman Kingpiniä)


title: Alistair Smythe

text: 53 Häät


title: Alistair Smythe

text: 60 Vesimiehen paluu 2/2


title: Alistair Smythe

text: 61–63 Salatut sodat


title: Alistair Smythe

text: 64 Minä todella, todella vihaan klooneja (toisen maailman Alistair Smythe)


title: Alistair Smythe

text: 65 Jäähyväiset, Hämähäkkimies (toisen maailman Alistair Smythe)


title: Kvanttikenttäteoria

text: Kvanttikenttäteoria (Quantum field theory eli QFT) on kenttiä käsittelevä kvanttiteoria. Sitä käytetään laajalti hiukkasfysiikassa ja se on keskeinen hiukkasfysiikan standardimallin työkalu.


title: Kvanttikenttäteoria

text: Ei-relativistisia kvanttikenttäteorioita käytetään esimerkiksi tiiviin aineen fysiikassa suprajohtavuuden BCS-teoriassa. Relativistisia kvanttikenttäteorioita taas käytetään hiukkasfysiikan standardimallissa.


title: Kvanttikenttäteoria

text: Kvanttimekaniikassa klassisen mekaniikan suureet (kuten paikkakoordinaatit ja liikemäärät) muutetaan operaattoreiksi. Varsinainen aine kuvataan hiukkasina ja vuorovaikutukset klassisina kenttinä (kuten sähkökenttä). Kvanttikenttäteoriassa kvanttimekaniikan aaltoyhtälöiden (kuten Diracin yhtälö) ja klassisten kenttäyhtälöiden (kuten sähkömagnetismia kuvaavat Maxwellin yhtälöt) ratkaisut muutetaan operaattoreiksi. Kenttäoperaattorit esitetään luomis- ja hävittämisoperaattoreiden avulla. Luomisoperaattori luo tilaan yhden hiukkasen lisää ja hävittämisoperaattori vähentää siitä yhden hiukkasen.


title: Kvanttikenttäteoria

text: Kvanttikenttäteorioiden rakentamisessa on kaksi yleisesti käytettyä tapaa. Niin sanottu "kanoninen formalismi" pohjautuu Hamiltonin mekaniikkaan. Hamiltonin formalismia mukaillen kullekin kentälle määritellään kanonisesti konjugoitu impulssi(kenttä). Kvanttimekaniikan kommutaattorisääntöjen oletetaan sitten olevan voimassa myös kenttäoperaattoreille. "Polkuintegraaliformalismissa" lähdetään puolestaan Lagrangen mekaniikan pohjalta. Alkutilan ja lopputilan välinen todennäköisyysamplitudi esitetään kompleksisena polkuintegraalina. Kunkin polun painoarvo (kompleksiluvun pituus) on sama, mutta vaiheen (argumentin) määrää polun klassinen vaikutus (Lagrangen funktion aikaintegraali).


title: Kvanttikenttäteoria

text: Oikea tapa muodostaa jonkin teorian kvanttikenttäteoreettinen vastine ei ole yleensä etukäteen selvää, vaan saadun teorian tuloksia tulee verrata kokeisiin. Toistaiseksi on löydetty toimivat teoriat sähkömagnetismille, heikoille ja vahvoille vuorovaikutuksille. Gravitaatiolle toimivaa kvanttikenttäteoriaa ei ole löydetty.


title: Yrjö Engeström

text: Yrjö Engeström (s. 1948 Lahti) toimii aikuiskasvatustieteen professorina Helsingin yliopiston käyttäytymistieteellisessä tiedekunnassa.


title: Yrjö Engeström

text: Väitöskirjassaan Learning by Expanding (1987), hän on kehitellyt teoriaa ihmisten yleisestä toimintamallista. Hän on tehnyt kirjan Lev Vygotskin ja A.N. Leontjevin välittyneen toiminnan kolmiomallin pohjalta.


title: Yrjö Engeström

text: Engeström toimii myös viestinnän professorina Kalifornian yliopiston San Diegon kampuksella, jossa hän työskenteli Laboratory of Comparative Human Cognition -yksikön johtajana 1990–1995. Engeström on lisäksi Birminghamin yliopiston kunniatohtori.


title: Yrjö Engeström

text: Engeström toimi jo lukioaikoinaan Lauttasaaren yhteiskoulussa aktiivisesti teinipolitiikassa ja valittiin Teiniliiton kouluasiainsihteeriksi eli käytännössä pääideologiksi. Teiniliiton tavoitteeksi tuli perustaa Helsinkiin Summerhill-ideologiaan pohjautuva vapaa kokeilukoulu, mutta hanke hyytyi samaan aikaan käynnissä olleeseen peruskoulu-uudistukseen. Hankkeen tuloksena perustettiin edelleen toimiva päiväkoti, Pakilan Lastenpaikka.


title: Yrjö Engeström

text: Engeström valittiin Suomalaisen Tiedeakatemian jäseneksi vuonna 2011.


title: Yrjö Engeström

text: Yrjö Engeströmin poika on Yhdysvalloissa asuva internetyrittäjä Jyri Engeström.


title: Timo Järvilehto

text: Timo Järvilehto (s. 1946 Vaasa) on suomalainen psykologi. Järvilehto on ollut psykologian professorina Oulun yliopistossa vuodesta 1998 (apulaisprofessori vuodesta 1986).


title: Timo Järvilehto

text: Järvilehto opiskeli psykologiaa, fysiologiaa, filosofiaa, sosiologiaa ja musiikkitiedettä Helsingin yliopistossa. Hän valmistui filosofian maisteriksi vuonna 1969 ja väitteli filosofian tohtoriksi 1973 Helsingin yliopistossa. Järvilehto on työskennellyt Saksassa Marburgin (fysiologian assistentti) ja Leipzigin yliopistoissa (Wilhelm Wundt -professori), Moskovassa (Venäjän Tiedeakatemia) sekä Helsingin, Joensuun ja Oulun yliopistoissa. Hän toimi Suomen psykologisen seuran puheenjohtajana vuosina 1975–1982.


title: Timo Järvilehto

text: Järvilehdon pääasialliset tutkimusalueet ovat aivotutkimus ja psykofysiologia, EEG-ongelmat (CNV, herätepotentiaalit), aistinfysiologia ja psykofysiikka, käyttäytymisen ja yksittäisten hermosolujen toiminnan rekisteröinti erityisesti ihmisen ääreishermostosta (mikroneurografia). Järvilehto on julkaissut useita aivotoiminnan periaatteita, oppimista ja koulutusta käsitteleviä teoksia.


title: Timo Järvilehto

text: Vuodesta 1990 lähtien Järvilehto on kehittänyt uudenlaista lähestymistapaa psykologisten ongelmien tarkasteluun nimikkeellä ”systeeminen psykologia”, joka perustuu eliö-ympäristö -järjestelmän teoriaan ja jossa pyritään yhdistämään 1900-luvun aikana kehittyneet keskeiset psykologiset suuntaukset (funktionalismi, behaviorismi, psykoanalyysi, kognitiotiede) yhtenäiseksi ja johdonmukaiseksi psykologiseksi teoriaksi.


title: Kirsti Lonka

text: Kirsti Maaria Lonka (s. 4. heinäkuuta 1961 Helsinki) on suomalainen kasvatuspsykologian professori Helsingin yliopistossa.


title: Kirsti Lonka

text: Lonka väitteli psykologian tohtoriksi vuonna 1997. Hänet nimitettiin Helsingin yliopiston kasvatuspsykologian dosentiksi vuonna 2000. Vuosina 2001–2005 Lonka toimi lääketieteen pedagogiikan professorina ja Oppimistutkimuskeskuksen (CUL) johtajana Karoliinisessa instituutissa Tukholmassa. Vuodesta 2005 hän on ollut kasvatuspsykologian professori Helsingin yliopiston käyttäytymistieteellisessä tiedekunnassa. Lonka johtaa Maijaliisa Rauste-von Wrightin aloittamaa kasvatuspsykologian luokanopettajalinjaa Helsingin yliopistossa.


title: Kirsti Lonka

text: Longan erityisosaamisalueita on muun muassa oppimisen tutkimus. Hän on tutkimustyössään keskittynyt erityisesti nuoren aikuisen oppimiseen. Hän on tutkinut esimerkiksi tekstistä oppimista, prosessikirjoittamista, opiskelijavalintoja, tietokoneavusteisia oppimisympäristöjä ja ongelmalähtöistä oppimista. Lisäksi hän on ollut mukana kehittämässä yliopisto-opetusta.


title: Munkkikorppikotka

text: Munkkikorppikotka ("Aegypius monachus") on tumma, maailman suurin korppikotka ja Euraasian suurin päiväpetolintu. BirdLife Suomen hyväksymän luokittelun mukaan se on "Aegypius"-suvun ainoa laji, mutta jotkin lähteet luokittelevat samaan sukuun myös korvakorppikotkan ("Torgos tracheliotus").


title: Munkkikorppikotka

text: Linnun pituus on 100–120 cm ja siipien kärkiväli 250–295 cm. Koiraan paino 7–11,5 kg, naaraan 7,5–12,5 kg. Vanha lintu on tumman harmaanruskea, ja sen päälaki on vaalea, sekä vaaleammassa kurkussa on musta juova. Nuori lintu on musta. Lähes samankokoisesta hanhikorppikotkasta eroina ovat pään väritys ja tasaleveät siivet. Vankeudessa munkkikorppikotka on elänyt 39-vuotiaaksi.


title: Munkkikorppikotka

text: Munkkikorppikotkan esiintymisalue kattaa Etelä-Euroopan Espanjasta aina Turkin kautta Aasian puolelle Kiinaan ja Intiaan saakka. Maailman kannan kooksi arvioidaan 7 200–10 000 paria, josta Euroopan osuus on 1 700–1 900 paria.


title: Munkkikorppikotka

text: Munkkikorppikotka on varmasti havaittu Suomessa kolmesti, vuosina 2010, 2014 ja 2018. Tarhakarkuriksi luokiteltu havainto Ylivieskan Raudaskylästä noin 10.–24. kesäkuuta 1976 hylättiin Rariteettikomitean uudelleenkäsittelyssä 30. elokuuta 2008.


title: Munkkikorppikotka

text: Suomen ensimmäinen luonnonvaraisesti harhautunutta lintua koskeva havainto tehtiin 19. toukokuuta 2010 Mynälahdella Varsinais-Suomessa. Sieltä lintu jatkoi rannikkoa pitkin kohti itää ja ylitti rajan Vaalimaan raja-aseman kohdalta 21. toukokuuta 2010.


title: Munkkikorppikotka

text: Vuoristot, korkeat alpit ja laajat metsäalueet.


title: Munkkikorppikotka

text: Pesä on tavallisesti puussa, ja on valtava risupesä halkaisijaltaan 1,5–2 m. Pesintä tapahtuu helmi-huhtikuussa. Munii vain yhden munan, jota hautoo 50–62 vuorokautta.


title: Munkkikorppikotka

text: Munkkikorppikotka on haaskalintu, joka syö myös kiinni saamiaan liskoja, isoja hyönteisiä yms., sekä huonokuntoisia lintuja ja nisäkkäitä.


title: Maijaliisa Rauste-von Wright

text: Maijaliisa Rauste-von Wright (s. 12. maaliskuuta 1936 Helsinki) on eläkkeellä oleva Helsingin yliopiston kasvatuspsykologian professori emerita. Hänen yhdessä miehensä Johan von Wrightin kanssa kirjoittamaansa konstruktivistista oppimiskäsitystä käsittelevää kirjaa "Oppiminen ja koulutus", käytetään yleisesti yliopistojen ja korkeakoulujen oppikirjana.


title: Maijaliisa Rauste-von Wright

text: Rauste-von Wright oli perustamassa Helsingin yliopistoon 1999 alkanutta kasvatuspsykologian luokanopettajalinjaa. Opintolinja on siinä suhteessa poikkeuksellinen, että se suunniteltiin yhteistyössä opiskelijoiden kanssa. Vuodesta 2005 alkaen linjan johtajana on toiminut Kirsti Lonka.


title: Bulgaria Air

text: Bulgaria Air () on bulgarialainen kansallinen lentoyhtiö, joka lentää Euroopan lentoja. Lisäksi sillä on yksi reitti Aasiaan.


title: Aihiolääke

text: Aihiolääke () on lääkeaineen esimuoto, eli lääkeainemolekyylin ei-aktiivinen muoto, joka vasta elimistössä metaboloituu vaikuttavaksi lääkeaineeksi. Aihiolääkkeillä modifioidaan lääkeaineen fysikokemiallisia, farmaseuttisia ja biofarmaseuttisia ominaisuuksia tavoitteena esimerkiksi parantaa lääkeaineen rasvaliukoisuutta, vesiliukoisuutta, läpäisevyyttä solukalvon läpi tai hyötyosuutta. Aihiolääketeknologialla voidaan myös pidentää lääkeaineen vaikutusaikaa tai kohdentaa lääkeaineen vaikutusta esimerkiksi aivoihin tai syöpäsoluihin. Aihiolääke-teknologiaa voidaan soveltaa lääkkeen kaikkiin antoreitteihin ja -muotoihin (tabletti, liuos, voide, jne.).


title: Johan von Wright

text: Johan Magnus von Wright (31. maaliskuuta 1924 Helsinki – 30. huhtikuuta 2015 Kemiönsaari) oli suomalainen psykologian tutkija ja filosofi. Johan von Wright nimitettiin vuonna 1983 Helsingin yliopiston soveltavan psykologian professoriksi.


title: Johan von Wright

text: Hän kirjoitti ylioppilaaksi vuonna 1942 (Tölö svenska samskola). Hän valmistui Helsingin yliopistosta filosofian kandidaatiksi vuonna 1950 ja Oxfordin yliopistosta filosofian tohtoriksi (PhD) 1955. Hän teki opintomatkoja Englantiin vuosina 1949, 1951–1953 ja 1963.


title: Johan von Wright

text: Johan von Wright työskenteli Helsingin yliopiston psykologian laitoksen assistenttina 1952–1958. Hän oli Åbo Akademin psykologian dosentti vuoodesta 1958 lähtien, ja Helsingin yliopiston psykologian dosentti vuodet 1960–1962. Svenska handelshögskolanin (Helsinki) psykologian apulaisprofessorina hän toimi vuonna 1960. Hän oli Turun yliopiston virkaatekevänä professorina 1958–1960 ja vuosina 1960–1983 professori sekä yhteiskunnallisen tiedekunnan dekaani vuosina 1969 ja 1973–1975. Hänellä oli Suomen Akatemian tutkijaprofessuuri 1975–1978. Helsingin yliopiston psykologian (erityisesti soveltavan psykologian) professorina hän oli vuodet 1983–1989. Hänellä oli useita luottamustehtäviä, hän toimi esimerkiksi Suomen psykologiliiton puheenjohtajana vuosina 1958–1967.


title: Johan von Wright

text: Yhdessä toisen vaimonsa Maijaliisa Rauste-von Wrightin kanssa hän kirjoitti laajasti käytetyn tenttikirjan "Oppiminen ja koulutus".


title: Johan von Wright

text: Professori von Wright oli Suomen Tiedeseuran jäsen vuodesta 1963, Suomalaisen Tiedeakatemian jäsen vuodesta 1974 ja Academia Europæan jäsen vuodesta 1991. Hän sai kunniatohtorin arvonimen vuonna 2008.


title: Johan von Wright

text: Johan von Wright kuului suomalaiseen von Wright -aatelissukuun. Hänen isänsä oli jääkärimajuri ja metalliteollisuusyhdistyksen johtaja Sven von Wright. Filosofi Georg Henrik von Wright oli Johan Wrightin serkku. Johan von Wrightin tytär on kasvatustieteen professori Moira von Wright ja poika on Åbo Akademin tietojenkäsittelytieteen professori Joakim von Wright.


title: Wampa

text: Wampat ovat kuvitteellisia olentoja George Lucasin Tähtien sota -elokuvassa ja -oheismateriaalissa.


title: Wampa

text: Wampat asuvat lumiplaneetta Hothilla. Ne väijyvät saalistaan loputtomilla lumikentillä ja syövät uhrinsa, joskus pakastavat ne. Wampat ovat suuria, valkoturkkisia ja sarvekkaita petoja.


title: Wampa

text: Elokuvassa "Imperiumin vastaisku" yksi wampa surmasi tauntaunin, jolla Luke Skywalker ratsasti, ja raahasi pyörtyneen Luken luolaansa myöhemmin syötäväksi. Luke heräsi wampan synkässä luolassa pää alaspäin ja onnistui Voiman avulla saamaan valomiekkansa, vapautti itsensä, ja iski käden irti wampalta, joka yritti pysäyttää hänet.


title: Iso Roinevesi

text: Iso Roinevesi , tai myös Iso-Roine ja Isoroine, on Kanta-Hämeessä Hämeenlinnassa ja osittain myös Pirkanmaan Pälkäneellä sijaitseva järvi. Sen suurin syvyys on 1960-luvulla suoritetun merikartoituksen mukaan 73 metriä, mikä tekee siitä 12. syvimmän järven Suomessa . Järvi kuuluu niin sanottuun Suur-Längelmäveteen, koska siihen kuuluvilla järvillä on lähes sama vedenpinnankorkeus kuin silläkin.


title: Iso Roinevesi

text: Järven pinta-ala on 3 087 hehtaaria eli 30,9 neliökilometriä. Se on 12 kilometriä pitkä ja 10 kilometriä leveä. Järven muoto on kuitenkin niin rikkonainen, että sillä on vain 4,8 kilometriä pitkä ja 3,0 kilometriä leveä järvenselkä. Muut järvenselät ovat tätä huomattavasti pienempiä. Järveltä voidaan erottaa neljä toisistaan kytkeytynyttä järviallasta. Suurin niistä on eteläinen järvenosa, johon kuuluu pohjoisessa myös Vähä-Roine. Vähä-Roineen Ruumiinsalmen pohjoispuolelle jää pienin järvenosa Hiiriselkä. Hiirenselän Syväsalmesta aukeaa pohjoisessa Painonselkä ja siitä luoteeseen jatkuva järvenoa, mikä päättyy Salonsaaren takana Rääkkiään. Neljäs järvenosa löytyy kun siirtyy Painonselältä itään osoittavaa Vittastaipaleensalmen läpi, jossa aukeaa Sääkssaarenlahti ja sen selkä. Kahden viimeksi mainittujen järvenosien rajaamiseen osallistuu Torvoilan kylän itäpuolella haarautuvat Luhtainmaan, Hiiriniemen ja Myllykankaan niemet. Myös Pyhäjärveä (949 ha) voitaisiin samasta syystä pitää Ison Roineveden järvenosana.


title: Iso Roinevesi

text: Järvellä on kartan mukaan 62 saarta. Järven eteläosan huomattavimmat saaret ovat Papinsaari (44 ha ), Lammassaari, Huhtisaari ja Karjusaari (56 ha ), joka on nykyään ojalla erotettu niemi. Pienempiä saaria ovat eteläosassa vielä Räsä, Lumiainen, Paranko, Mäntysaari ja Hillikka. Vähä-Roineella sijaitsevat Kurkiaisterä ja Muturinsaari. Hiiriselällä on Hiirisaari ja Säkkisaari, jotka nimestään huolimatta ovat nykyään niemiä. Rääkkiän keskellä sijaitsee järven suurin saari Salonsaari (62 ha ). Se on 1,3 kilometriä pitkä ja 740 metriä leveä. Saaren suojaan jää kilometrin pituinen Kaiturinlahti. Salonsaaren pohjoispuolella sijaitsee rannan tuntumassa Karhunsaari. Neljännessä järvenosassa sijaitsevät Kalisaari ja Särkisaari.


title: Iso Roinevesi

text: Sen tilavuus on 221 miljoonaa kuutiometriä eli 0,221 kuutiokilometriä. Järven keskisyvyys on 7,2 metriä ja suurin syvyys on 73 metriä. Järven rantaviivan pituus on 147 kilometriä. Rannat ovat enimmäkseen metsämaata, mutta peltomaata on myös runsaasti. Asutus on haja-asutusta, jonka väliin on rakennettu vapaa-ajan asutusta. Varsinaisia taajamia ei rannoille levittäydy, mutta kyliä ja kulmakuntia on runsaasti. Sellaisia ovat esimerkiksi Touru, Vitsiälä, Kalaila, Lehdesmäki, Joenkylä, Rukkoila, Sappee, Vihavuosi, Torvoila ja Miehoila. Järvi kuuluu jähes kokonaan Hämeenlinnaan, mutta pohjoispäässä Koivulahdella on pieni osa Pälkänettä.


title: Iso Roinevesi

text: Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueeseen (35.77), jonka Iso-Roineen alueeseen (35.773) järvi kuuluu. Järven vedenpinnan korkeus on 84,2 metriä mpy. Iso Roinevesi kuuluu Kokemäenjoen vesistön Hauhon reittiin. Se yhdistyy pohjoisessa Vähä-Roineen ja Vihavuoden kosken kautta Kukkiaan (valuma-alue 868 neliökilometriä), idässä Lehdesmäen joen kautta Pyhäjärveen (300 neliökilometriä) ja etelässä se laksee Vuolteen eli Vitsiälän vuolteen kautta Ilmoilanselkään ja Hauhonselkään.